text:
DETENSHON PA LADRONISIA NA SITIO DI SAMBUYÁ
riba djaweps 15 di yüli a detené un mucha hòmber di 16 aña di inisial J.K.R.H. en konekshon ku ladronisia na un sitio di sambuyá situá na Kaya Catalina Diaz Leonora. Algu mas promé e sospechoso a bai ku un iPhone SE kolo pretu for di e sitio di sambuyá.
LADRONISIA DI SKUTER
Riba djaweps 15 di yüli a drenta keho di ladronisia di un skuter kolo kòrá di marka Yamaha, numerá MF-70. E skuter tabata stashoná, na lòk, dilanti di un kompleho di apartamentu situá na Kaya Dialma. Entre djárason 14 di yüli i djaweps 15 di yüli, deskonosínan a bai ku e skuter. Ta investigando e kaso.
DETENSHON PA MALTRATO
Riba djaweps 15 di yüli a deten’é dos muhé ku inisial M.C.E.F. di 31 aña i C.F.L. di 25 aña i un hòmber di inisial J.O.A. di 30 aña, en konekshon ku maltrato.
LADRONISIA DEN NEGOSHI
Den oranan di mainta riba djaweps 15 di yüli, a drenta keho di ladronisia for di un negoshi situá na Hanchi Amboina. Entre djárason 14 di yüli i djaweps 15 di yüli, deskonosínan a bai ku entre otro 12 reguladó di sambuyá, 1 oloshi pa sambuyá di marka Aqualon, algun oloshi ‘nep’ pa sambuyá, 2 brel pa sambuyá di marka TUSA i algun kòmpiuter. Ta investigando e kaso.
DETENSHON EN KONEKSHON KU MENASA
Den oranan di anochi riba djárason 14 yüli a detené tres hòmber na un snek situá na Kaya Dr. Girigorio Hernandez. A detené e hòmber di inisial L.J.A.A. di 19 aña en konekshon ku menasa, J.M.S.N. di 20 aña en konekshon ku menasa i violashon di Lei di Arma BES i J.J.R.G. di 20 aña en konekshon ku maltrato. E hòmbernan tabata enbolbí den un bringamentu.
KANDELA DEN KUNUKU
Den oranan di atardi riba djárason 14 yüli un notifikashon tokante un kandela na un kas di kunuku situá na Playa Grandi. Na yegada di brantwer i patruya a resultá ku tabata un pida tereno na e kunuku tabata na kandela. E habitante tabata stabil pero a para basta ratu den e huma. Personal di ambulans a kontrolá e na e sitio mes i eno mester a bai hospital. Brantwer a paga e kandela. No tabatin niun herido.
DETENSHON
Riba djárason 14 di yüli 2021 alrededor di 6.45 or a detené un hòmber en konekshon ku un kaso kontra moral. Durante di e detenshon e tim investigativo a tene un entrada hudisial tambe na kas di e sospechoso.
KIEBRO NA KAYA FINLANDIA
Den oranan mardugá di 14 di yüli a drenta notifikashon di kiebro den un kas situá na Kaya Finlandia. Deskonosínan a fòrsa e porta di patras pa di e forma ei haña akseso na e kas. A bai ku entre otro un lèptòp di marka Apple.
A TOPA KU DROGA DURANTE KÒNTRÒL DI TRÁFIKO
Riba djamars 13 di yüli 2021 alrededor di 11or di anochi a para un outo durante di un kòntròl di tráfiko. Agentenan polisial a sinti holó fuerte di mariwana, riba kua a hasi kòntròl di opio. A haña un puiru blanku, probablemente kokaina i un kantidat di mariwana. A konfiská e outo, telefòn, supstansianan narkótiko i sèn kèsh i a detené e shofùr. Ta trata di un hòmber di inisial S.L.V. di 21 aña di edat.
A DETENÉ SHOFÙR DI SKUTER
Riba djamars 13 di yüli alrededor di 7or di anochi a detené un hòmber hóben di 16 aña di edat di inisial S.X.R.N. Shofùr di e skuter a ignorá señal pa para di polis. Seguidamente ku velosidat haltu el a purba kore bai. Polis a persiguié, riba un distansia adekuá, i algun ratu despues a logra detené e shofùr. A konfiská e skuter.
BÚSKEDA DI PISKADÓ PÈRDÍ TA KONTINUÁ
Riba djamars 13 di yüli KPCN ku sosten di STINAPA a kontinuá ku e búskeda pa e piskadó pèrdí. For di djaluna 5 di yüli e hòmber Ulrich Pinedo ta pèrdí. Despues ku informashon a drenta e instansianan a bai buska na un di e sitionan di peska. Diferente tim di buseo di STINAPA a buska na e sitio indiká. E búskeda pa Ulrich ta kontinuá.
TA DUNA BUT VÁRIOS BIAHA PA MANEHÁ BOU DI INFLUENSIA
Riba djasabra 17 yüli a hiba un hòmber di inisial J.J.E.L. di 54 aña warda di polis despues ku e tabata kore zeilu riba Kaya Nikiboko Nort. En konekshon ku e resultado di e análisis di rosea, ela haña un prosèsferbal i prohibishon pa manehá pa 10 ora. E siguiente dia, djadumingu 18 di yüli a detené un hòmber di inisial C.V.B. di 44 aña di edat pa manehá bou di influensia. A para e hòmber riba Kaya Korona na momentu ku e tabata kore zeilu. A hib’e warda di polis pa un análisis di rosea. En konekshon ku e nivel haltu di alkohòl el a haña un prosèsferbal i tambe prohibishon pa manehá pa 8 ora.
DETENSHON DESPUES DI AKSIDENTE
Riba djasabra 17 di yüli un aksidente entre dos outo a tuma lugá riba e krusada di Kaya Essequibo i Kaminda Lac. Un di e vehíkulonan a bai dal den muraya di un kas i a kousa daño na e pipa di awa. Shofùrnan di ámbos outo a resultá di no tin reibeweis. Un di e shofùrnan tabata bou di influensia di alkohòl i a detené pa manehá bou di influensia. A hib’e warda di polis pa hasi un análisis di rosea despues di kua el a haña un prosèsferbal i prohibishon pa manehá pa 9 ora. Shofùr di e otro outo tabatin unvisa ku a kaduká for di yüni 2021, pero ela duna di konosé ku e tin un pèrmit di estadia na kas. En espera di e dokumentunan korekto a hib’e warda di polis. Despues ku a trese i kontrolá e dokumentunan, e por a bai kas ku un prosèsferbal pa manehá sin reibeweis bálido.
DETENSHON EN KONEKSHON KU BURACHERIA
Riba djabièrnè 16 di yüli a detené un hòmber di inisial J.G.R. di 58 aña, despues ku a par’e i kontrolá e riba Kaya Papa Cornes. A hib’e warda di pa un análisis di rosea despues di kua el a haña un prosèsferbal pa manehá bou di influensia i tambe prohibishon pa manehá pa 12 ora.
LADRONISIA I KIEBRO
Riba djabièrnè 16 di yüli a drenta keho di ladronisia di un pòmp di awa for di un kunuku den besindario di Subi Blanku. Riba e mesun dia a drenta keho di kiebro den un akomodashon turístikosituá Bulevar E.E.G. Deskonosínan a bai ku entre otro un telefòn selular i un tas di skouder ku komo kontenido entre otro algun tarheta di banko. Ta investigando ámbos kaso.


c: text/html

text:
-
Scol Preparatorio Nos Paraiso
-
Scol Preparatorio Nos Paraiso
-
Scol Preparatorio Nos Paraiso
Den añanan 1950 a habri un “bewaarschool” na Paradera pa muchanan di 4 pa 6 aña. Voluntarionan di bario a uni y traha 2 klas banda di misa cu a haña e nomber: Francisca Kleuterschool. Pero e poblacion di Paradera a cuminsa crece basta rapido y mester a haci uso di localnan di e scolnan basico pa por a acomoda tur mucha. Un scol preparatorio mas grandi a bira un necesidad grandi. Na comienso di añanan 1990 a cuminsa traha un scol preparatorio pa e bario di Paradera. Na augustus 1995 e prome alumnonan a cuminsa bay scol den e edificio nobo, grandi y bunita. Despues di un encuesta entre mayornan, a scohe pa e bunita nomber: Scol Preparatorio Nos Paraiso.
Aña escolar 1997-1998 scol a habri cu su nomber nobo y cu su propio emblema y alaves a introduci uniform pa e alumnonan. E aña aki nos ta inicia e di 24 aña di existencia di nos scol. Añanan cu a pasa bay lihe, pero cu a laga recuerdonan masha grato y inolvidabel atras. Pesey nos ta haci uso di e oportunidad aki pa gradici tur cu den pasado a yuda y tur cu lo yuda den e añanan nos dilanti pa engrandece nos scol.
Un danki di curason na tur cu tin nos scol na curason y cu semper ta cla pa copera 100% cu S.P. Nos Paraiso!
Andere Kleuterscholen
- Agnes Kleuterschool
- Anglo Kleuterschool
- Ayo Kleuterschool
- Imelda Kleuterschool
- Jacinta Kleuterschool
- Rayo di Solo Kleuterschool
- Scol Preparatorio Aurora
- Scol Preparatorio Cacique Aterima
- Scol Preparatorio Cayena
- Scol Preparatorio Kukwisa
- Scol Preparatorio Prome Paso
- Scol Preparatorio Tarcisius
- St. Jan Kleuterschool
- Trupial Kleuterschool

robotstxt: allowed

filter: keep


text:
Moko – Diamars den oranan di mainta polis a duna un Nissan March cu 5 hoben den dje un stopteken, pero e chauffeur a prefera di core pa polis.
Di e manera aki a cuminsa un persecusion den area di Montaña.
Eynan e patrouille y despues mas refuerso a cuminsa bay nan direccion pa yuda.
Un persecusion cu a pasa den barionan di Sero Janchi, Sabana Liber, Alto Vista, Kudawecha, Calbas y ta termina den e area di Moko Residence.
E Nissan March coriendo pa polis a dal contra un cura di cas, unda tur 5 ocupante a baha core bay lagando nan slofnan di Adidas atras.
Ariba caminda principal di Moko pa Calbas polis a haya un y ta detene mesora, den Moko Residence polis a detene un otro y a pone drumi ariba su barica. E hoben aki tawata sangra for di e un pia, posiblemente e lo a corta su pia ora nan a baha core bay lagando nan slofnan atras y un mas.
Tur 4 a wordo aresta den Moko Residence.
Mester bisa un buskeda grandi, di Cuerpo Policial pa a haya tres di e hobennan cu tawata den e March.
Durante e persecusion chauffeur di e March na mas cu un ocasion lo a manda e auto den direccion di e patrouille.
Ta trata di un grupo di hoben cu a pone nan bida y tambe di otro cuidadano na peliger momento cu nan a nenga pa para pa polis.


text:
Diabierna 20 di April 2018 a tuma lugar den Compleho Deportivo Franklin Bareño
na Piedra Plat e wega entre Racing Club Savaneta contra di Jong Aruba Division 1 Grupo B.
E equipo di RCS actualmente ta na di 2do lugar riba e standing den grupo B y Jong Aruba ta
ocupa e di 5 lugar riba standing.
E equipo di RCS ta logra habri e marcador tempran na comienso di wega pa ser exacto
na di 3′ di wega pa medio di Gustavo Marchena #10 pa bai ariba 1-0.
Na di 28′ di wega ta e mes un Gustavo Marchena #10 ta logra amplia e score na 2-0.
Julio Parra #10 riba su camiseta ta logra score un gol pa su equipo Jong Aruba pa asina corta
ventaha na 1-2 na di 35′ di wega.
Nos mester bisa den e prome 45′ nan di wega ambos equipo a sa di pone basta preshon, ambos
equipo a haja diferente bon chens pa anota pero no a probecha.
Den e di dos parti di wega e equipo di Jong Aruba a baha rabia y a pone hopi preshon riba
su contricante cu a cai full den defensa y nan a sa di probecha y na di 51′ di wega Juan Cañas # 7
ta logra score un tremendo gol di takonaso cu ta desvia e bala fuera di alcanse di e portero di RCS y ta
empata e wega na 2 gol pa banda.
Jong Aruba ta sigui preshona y na di 56′ di wega ta Juan Cañas #7 ta bolbe score pa bai ariba 3-2.
Despues di esaki e equipo di RCS ta reaciona y ta cuminsa forma algun atake peligroso riba e arco
di Jong Aruba y ta Aldon Goeman #7 riba su camiseta ta logra score e gol di empate na di 65′ di wega
despues cu nan ta haja un tiro liber y ta manda un fusil fuera di alcance di e keeper di Jong Aruba.
Ambos equipo ta sigui preshona y ta e equipo di RCS pa medio di Jean Duniol #2 ta logra score
e gol di victoria pa ser exacto na di 72′ di wega.
E equipo di Jong Aruba ta sigui preshona y na e minuut nan final ta los un tremendo tiro riba
gol di RCS cu casi nan a logra empata e wega.
Score Final RCS ta gana Jong Aruba 4-3.


text:
Nacional y RCA lo bataya pa dicidi ken ta sali campeon den e final di Division Honor e anja aki. Ambos ekipo a gana nan ultimo partido den e Playoff semi-final; RCA ganando di Estrella cu score di 6-1 na CDFF na Noord, a keda cu 13 punto y un diferencia di gol di +8, y Nacional ganando di Dakota cu anotacion di 1-0 den e ultimo minuutnan di wega, tambe a keda cu 13 punto pero cu un “doel-saldo” di +6.
Na final di e cuadrangular hunto cu Estrella y Dakota, cualnan a keda elimina, ta RCA y Nacional mes a keda den top dos riba e tabla di Playoffs, ganando asina e derecho di bai hunga den e final p’e titulo. Ultimo biaha cu Nacional a gana e campeonato, na 2017, ta RCA mes tabata nan rival den e anja ey.
E final e anja aki lo presenta dos contrast “duidelijk” den style di wega di ambos ekipo. E Tricolornan di RCA cu nan wega di posesion y toke, versus e wega atletico y metodico di e Dragonnan di Nacional. Ta dificil pa conclui ta cua sistema lo impone den e serie final aki di por lo menos dos wega. Dos ekipo bastante pareu, den e serie semi-final di Playoffs, RCA a gana Nacional 3-0 den e prome rond, y den e di dos vuelta ta Nacional a sali victorioso cu anotacion di 2-0 entre e dos rivalnan aki. Den e campeonato regular tambe e dos ekiponan aki a tuma turno un biaha mas, unda ta Nacional a gana e partido den e prome rond cu score di 2-0 y RCA a gana den di dos rond 2-1.
E forsa di RCA ta den nan creatividad den medio campo, hopi biaha cu distribucion di bala cu ta sali for di nan linea defensivo p’adilanti, hasiendo uso di e versatil Erick Santos, cu por cierto ta bon den rol di contencion pero tambe di creatividad, hasta por tira dilanti y anota si mester, un hungado di ful cancha, cu por yuda y duna e “brain” Jean Luc Bergen hopi chens pa crea wega den volante. Dilanti, RCA ta conta cu nan goleador e anja aki den persona di nan capitan, Frederick “Ronald” Gomez, cu e campeonato aki a haya bon asistencia di e hungado revelacion, e hoben Andrew Martinez, cu conhuntamente cu Ronald Valderama a hasi un gran diferencia tambe pa RCA den Playoffs.
Nacional su forsa ta den nan ‘colectivo’ y un sistema imponente y devastador. Un sistema cu en berdad ta mas grandi cu cualkier hungado individual, hopi efectivo y te cu awo masha exitoso mes. Nacional ta conta cu un defensa poderoso ancra pa Leonardo Colmenarez cu bon asistencia riba lateral drechi di e versatil Deffrey Banton, un motor riba cancha, y Claudione Cavalcante, nan capitan, den medio campo. Pero, nan “X-factor” ta sigi di ta e miho futbolista “pound for pound” riba nos dushi baranca aki, Devis Oliveros, e ganado di Ballon D’Or 2017, Sapato di Oro anja pasa, y un biaha mas e goleador di Division Honor e anja aki tambe! E hungado aki, por cambia un resultado di un partido den un fraccion di seconde.
E diferencia entre e dos ekiponan aki den e Playoff Final lo wordo dicidi pa ‘ken lo ehecuta nan wega miho’, cual sistema lo impone riba e otro? Cual hungado lo por hasi e gran diferencia p’asina gana e titulo maximo e anja aki?
E prome partido di e gran Playoff Final aki lo cuminsa Diaranson awo 12 di Juni pa 8:00pm na Stadion G.P. Trinidad. Lo tin un di dos partido Diasabra 15 di Juni y si tin mester, un di tres partido Diaranson 19 di Juni, tur e dos weganan aki tambe pa 8:00pm na Stadion G.P. Trinidad.
Mientras cu nos no sa ta kiko lo bai pasa den e Playoff final aki, un cos ta sigur, lo bai tin un campeon nobo di Division Honor e anja aki, e lo ta e Tricolornan di RCA of e Dragonnan di Nacional?


text:
Johnnyhabibe.net- E tema principal riba agenda ta e tema cu Aruba tin hopi aña ta boga pe, pero cu te awor Hulanda ta nenga di coopera pa regla. Esta pa crea un forma legal pa trata diferencianan di opinion y conflictonan entre paisnan di Reino. E asina yama “geschillenregeling”. For di aña 2010 e miembronan Juan David Yrausquin y Rene Herde’ di Aruba a presenta un mocion den Parlamento Hulandes pa crea un organo di Reino pa atende cu diferencianan di opinion riba asuntonan di Statuut di Reino y pa intermedia y si mester hasta dicta sentencia den caso di conflicto entre paisnan di Reino. Na hopi ocasion e miembronan di e fraccion di AVP den e delegacion di Aruba a enfatisa e importancia pa crea un organo independiente (-manera un corte di husticia-) pa atende e asuntonan aki. E conflictonan cu a surgi despues na Corsow, na Sint Maarten y na Aruba door di intervencion Hulandes den asuntonan interno di e paisnan aki, a mustra riba e importancia di tin un organo independiente di politica, pa atende cu e conflictonan aki.
2015-2016
Den e reunionnan inter-parlamentario na mei 2015 na Den Haag, a yega na un acuerdo entre tur cuatro delegacion di e cuatro parlamentonan. E acuerdo aki a fiha e cuadro legal di e areglo cu mester a wordo crea. Sinembargo apenas un luna despues a resulta cu Hulanda no a tene su mes na e acuerdo. Parlamento Hulandes no a defende e acuerdo cu nan a sera cu Aruba, Corsow y Sint Maarten y Gobierno Hulandes no kier a papia didje mes. Rene Herde’ ta un di e miembronan di Parlamento di Aruba cu durante tur e añanan den Parlamento ta boga pa e areglo aki na nivel di Reino. Rene Herde’: “A tuma Aruba 40 aña pa logra su Status Aparte. Nos kier pa e areglo aki bin mas lihe posibel. Pero na Aruba nos a siña di experiencia cu e Hulandesnan ta actua poco poco y solamente ora no tin riesgo pa nan. Kier men cu nos mester sigui insisti cu argumentonan racional pa realisa e areglo di conflicto. Nos kier regla esaki lihe pa preveni consecuencianan negativo manera nos a wak na 2014 ora Hulanda a causa stagnacion di nos economia cu su intervencion. Pero nos ta prepara tambe pa un lucha largo. Na Sint Maarten nos ta bay wak pa nos haci otro paso padilanti pa yega mas serca di un areglo. Pero e ta depende di boluntad y madurez politico di tur cuatro parlamento.” Asina Rene Herde’ a bisa den cuadro di preparacion pa e reunionnan di otro siman na Maarten.


text:
Microsoft Word – Comunicado di Prensa April 28, 2014
Oranjestad-Pa medio di e carta aki, directiva di San Nicolas Business Association kier a anuncia lo siguiente:
Di acuerdo cu decisión tuma durante un reunion extra-ordinario cu a tuma lugar dia 29 di Maart entre señores Roland Peterson y Andres Hernandez, a keda dicidi cu Sr. Andres Hernandez lo asumi e puesto di Acting President pa cu nos associasion di San Nicolas Business Association.
Esaki den cuadro cu pa motibo di viaje di e actual presidente, Sr. Marcelino Quant, pa desplega su labornan como profesional, no ta keda posibel pa adecuadamente representa e prestigioso organizacion na defensa di interes di comerciantenan di San Nicolas.
E decision aki ta keda vigente te ora cu institui un directiva nobo.
Nos, di San Nicolas Business, lo aprecia altamante boso cooperacion na Sr. Andres Hernandez pa asina e por eherce e funcion aki lo mejor posibel.
Sr. Hernandez no ta un desconoci pa San Nicolas, ya cu como accountant y consehero financiero e ta un miembro activo di directiva pa hopi anja.
Y ta un comerciante ejemplar y exitoso pa cu e area di San Nicolas, y tin e conocimento, experiencia y determinacion pa hiba nos organizacion p’adilanti.
E industria y comercio di San Nicolas no ta pasando den su mihor tempo. Sin embargo, semper e población y e comerciantenan di e parti aki di Aruba a keda positivo cu speranza cu un dia, caja principal, conoci como “MAINSTREET” lo bolbe florece manera antes y hasta mihor. Cu e maneho di crea un zona especial cu incentivonan fiscal pa establece negoshi na San Nicolas, nos ta kere cu ta justo pa henter Aruba buta énfasis pa trata na fortalece y mehora e comercio di San Nicolas. Tanto e cultura como e valor histórico di e cuidad di San Nicolas, sin menciona cu pa hopi anja, e industria di San Nicolas a desplega un papel imporante den e desarrollo di país Aruba, ta razonnan suficiente pa duna apoyo na e plannan pa cu San Nicolas.
Cu un saludo cordial, nos ta termina gradiciendo boso tur pa e cooperación. Atentamente,
Marcelino Quant Presidente


text:
Tremendo Klousura i entrega di premio Liga CSB/MCB
Tremendo Klousura i entrega di premio Liga CSB/MCB
Liga CSB/MCB tabatin su klousura i entrega di premio djasabra anochi. Tabatin un anochi ku a tipifiká e manera ku e kampionato a kana, algu hopi great i tur hende tabata kontentu kon e anochi a bai. Tabatin presente mayoria di ekipo maskulino i femenino, representantenan di umpirenan, representantenan di e parkenan, representante di FDOK i klaro representante di MCB. Presidente di CSB a gradisí tur e organisashonnan ku a karga e kampeonato, tambe danki na tur e otro 8 miembronan di direktiva ku a hasi un trabou manera un tim, tambe prensa ku sigur a kontribuí i tambe ela yama danki na e spònser prinsipal MCB pa ku nan sosten den 2016. Tabatin palabra di elogio tambe di parti di e representante di FDOK i tambe esun di MCB. Despues a siguí ku e parti repartishon di premio ku tabata un transmishon live via di CSB su Facebook page. Loke ku a resaltá e anochi ta ku Dreamteam kual ta un ekipo maskulino a bai ku e premio mas disiplina i a haña komo opsekio di MCB un giftcard di 500 florin.


text:
“Si koalishon no sa kiko hasi, sigui ku kanabis i agrikultura!” No mester buska toverstòk paso PIN a bai laga alternativanan konkreto.
“Si koalishon no sa kiko hasi, sigui ku kanabis i agrikultura!”
No mester buska toverstòk paso PIN a bai laga alternativanan konkreto.
Willemstad — Despues di skucha sra. Gobernador, e ta mas kla ku di dia ku e koalishon MFK-PNP te ainda no por presenta un idea ekonómiko nobo ku ta konkreto i koherente. Un parti a bende su alma pa un COHO sin niun sèn aden. Un otro parti ainda ta papia di Plan B, siendo ku e diskurso di Gobièrnu tresé pa Gobernador, no a dediká niun sekònde na esaki. Partido PIN ta kere ku ta basta ku wega di palabra. Mester duna nos ekonomia atenshon awor.
Pa esei no mester wak leu: PIN a bai laga lei pa kanabis medisinal kla i a perkura pa un areglo di awa barata pa agrikultura. Si gobièrnu ta buska ‘mindshift’, e meste kuminsá ku loke nos mes por.
Babilonia
Despues di kampañá kontra COHO, awe e partido lider di koalishon ta praktiká ‘kiezersbedrog’ dje kalidat mas puru, aseptando COHO sin sikiera por bisa ki benefisio finansiero i ekonómiko direkto e lo trese. MFK su lider di frakshon sr. Thode ta deskartá diskushon riba COHO den parlamento awor aki bisando ku parlamento no por diskutí riba un lei ku no ta konosí. Pero for di su frakshon mes, sr. Doran ya a laga sa ku ora COHO yega serka dje, e lo vota kontra.
PIN ta puntra: akaso sr. Doran si a wak e lei? Si e no a wak e lei, ta a base di kiko e ta kontra foi awo? Sr. Thode su negativo pa awor aki papia den liña general riba COHO den parlamento ta konta pa tur hende ku eksepshon di sr. Doran? Sr. Doran ta parti dje frakshon blanku ainda òf ta hustamente pa skonde e diferensianan promé minister Pisas a evitá di bin parlamento?
Komo chèri riba e bolo di konfushon, komunidat ta tende ku no mester di COHO paso Plan B ta bon bon. Sinembargo e outornan i sostenedónan di Plan B no ke kompartí e plan ei ku komunidat. PIN ta puntra: e plan ei tei bèrdat? Pais no meresé pa sa kontenido di e plan ei? No ta un falta di rèspèt polítiko i elektoral pa laga desishonnan dependé di un plan aparentemente sekreto?
Pa Partido PIN tur esaki ta muestra di un gobernashon i koalishon sin kompas ekonómiko.
Alternativa
Gobièrnu Pisas sinembargo meste usa agrikultura komo un ruta ekonómiko alternativo konkreto ku e por sigui awor, tur esten e ta kaba di pensa unda e ke yega. Partido PIN a traha e lei pa fasilitá kanabis medisinal. E lei ta kla. Segun kálkulonan di ministerio di ekonomia, den ménos ku 7 luna por start e industria aki i den tiki aña e por generá kasi 9 mil trabou i mas ku 280 mion florin èkstra na entrada fiskal. Si akaso mes Kòrsou a pèrdè momentum, tòg lo ta un gran adelanto si nos realisá sikiera un kuart di loke MEO mes ta bisa.
Ademas, PIN a proba ku den tiki tempu agrikultura general tambe por krese enormemente. Pa sigui krese i yega e meta pa remplasá entre 100 i 150 mion florin na importashon di fruta, bèrdura i karni, PIN a pèrkurá pa un areglo pa agrikultornan haña awa hopi mas barata serka Aqualectra mes. Ta falta solamente un dekreto ministerial dje minister di ekonomia. Pregunta: kiko gabinete Pisas ta warda pa regla esei?
Gol sin kiper
Na lugá di sinta mira Gobièrnu Pisas warda mana di COHO kai foi shelu, Partido PIN ta kere ta mihó presidente di Parlamento i sobra representantenan di pueblo pidi i yama un reunion riba e alternativanan konkreto aki, ya asina komunidat por haña e lus na horizonte ku tantu e mester. Esei ta gol sin kiper sigur.
En todo kaso, den dianan ku ta bin PIN lo sigi mustra riba e importansia i potenshal ku agrikultura tin.


text:
Oranjestad-Diabierna 28 di july, durante nos magno evento “Klip p’e Cambio” lider di MEP, sra Evelyn Wever-Croes a introduci un candidato nobo riba nos lista na e publico grandi presente. Sr Eddy Paris a wordo ricibi cu gran animo pa esnan presente, cu a duna Eddy un bonbini cu grito y aplauso mientras banderanan geel a bay halto, mustrando asina e satisfaccion un bes mas cu e dicision di nos Lider pa scohe un candidato profesional y elocuente pa forma parti di e liderzgo nobo di Partido MEP.
Eddy Paris, 47 aña, ta casa pa 15 aña y ta tata di 3 yiu chikito. Pa mas di 20 aña el a traha den e sector corporativo, bancario-financiero, despues di caba su estudio universitario na Hulanda na aña 1995, unda cu el a obtene un Masters Degree den “International Business Finance”.
Ta hustamente den su carera profesional, Eddy a bin ta realisa di cerca e falta di disciplina financiero di parti di nos gobierno, particularmente e ultimo añanan, y e consequencianan serio pa nos economia. E situacion financiero economico di nos pais ta sumamente alarmante.
Pa e motibo aki, Eddy a dicidi di drenta politica, teniendo e discplina y integridad rekeri pa hunto cu e team di MEP, haci e cambionan cu ta urgentemente necesario.
Den su discurso dilanti un publico sumamente grandi, sr. Eddy a expresa su gratitud y admiracion pa nos lider sra Evelyn Werver Croes y a bisa lo siguiente:
“Mi kier tuma e tempo pa gradici tambe un persona cu den mi opinion como profesional ta un di e “mihonan cu Aruba tin pa ofrece.” Sigur den e temponan dificil y desafionan financiero economico nos dilanti. Un persona sumamente bon prepara academicamente y profesionalmente. Pero loke ta haci’e mas capacita y fuerte ainda, ta e hecho cu mi ta referiendo aki na un hende muher, Sra Evelyn Wever Croes”.
Eddy Paris ta nos candidato nobo riba e prestigioso lista di Partido MEP y lo brinda apoyo na e candidatonan di area di Oranjestad.
“Nos lista di candidato ta demostra liderazgo cu vision. Cada candidato riba lista di MEP ta lidernan inspira, motiva y cu amor pa nan patria. MEP tin e liderazgo nobo cu Aruba merece. Nos ta yama Eddy bonbini y desee tur exito den e dos lunanan di campaña cu falta ainda. Hunto Aruba henter ta bay p’e cambio”, sra Evelyn Wever-Croes a expresa.


text:
TILBURG – Mas o ménos 700 hende ku uitkering ku mester a partisipá na un proyekto di re-integrashon di munisipio Tilburg (2004-2011) tabata eksponé na e kromo-6 ku ta kousa kanser. Entre nan hopi antiano. Ounke algun di nan tin keho di salú, nan tin miedu di papia.
Munisipio a manda yama Leroy Lourens (35) na 2006 pa bin partisipá na un proyekto di re-integrashon sino nan lo a kòrta su uitkering. Lourens: “Tabata e úniko manera.”
Lourens mester a raspa i las trein. E medidanan di seguridat tabata defisiente, mas partisipante ta haña. Hopi bia e kapanan pa tapa boka a kaba, i tabata dura mas o ménos un siman promé ku a bestèl nobo i ku nan a yega atrobe. E hendenan ku uitkering hopi bia tabata traha ku un paña mará na nan kara kontra e stòf. Un otro partisipante di e proyekto ta bisa ku nunka no a parti kapa pa tapa boka mes.
Kromo-6
Ora e tabata yega kas hopi bia Lourens tabatin molèster di su nanishi. Hopi bia su katara tabata pretu. Tòg niun hende no tabata pensa riba e posibilidat di haña material venenoso den nan rosea. Lourens: “E tempu ei mi no tabata sa mes ta kiko ta kromo-6.”
Ora ku e notisia a bira konosí, Lourens a bai un enkuentro di informashon di munisipio. “Mi tabatin e idea ku munisipio tabata purba drecha e kos ku papiamentu únabes ku e kos a bira notisia. Promé ku esaki nunka no a skucha nos. Ainda mi ta sinti manera no ta tende nos.”
Na e enkuentro a partisipá tres antiano, ounke tabatin mas di nan ku a partisipá na e proyekto. Lourens a papia ku un di e antianonan ousente. “E ta biba leu i e no por a regla transpòrt. Pero e ta trahando si ku un abogado pa tuma medidanan hurídiko.” Laurens huntu ku algun otro víktima a hasi meskos.
Silensio
Lourens ta kere ku bergwensa i miedu ta hunga un papel den e silensio bou di e antianonan. E mes tampoko no sa papia mashá. “Mi por imaginá mi ku e otro antianonan ta pensa: laga numa, nada no ta kambia tòg.”
Curvin Mercera ta un di nan. E no a bai e enkuentro i e no ke tuma un abogado. Muchu karu, e ta pensa. “Pa mi no ta e plaka, sino mi salú. Ta mi yunan ta keda atras.” E no ke bisa nada tokante su salú.
Un otro di nan na prinsipio a bisa ku e ke koperá ku e artíkulo aki. Un dia despues e ta kanselá su sita.
Keho
Lourens si ta trata di bai e enkuentronan. E mester, esei e ta haña: for di algun luna e tin un trombosis. “Mi tin 35 aña, semper mi kurpa tabata bon tené i semper mi a hasi deporte. Tog semper mi ta kansá.”
Lourens tin un falta serio di vitamina D i un kansansio króniko. E ta duda si kisas su kehonan tin di hasi ku kromo-6. Otro hende ku mester a partisipá na e mésun proyekto tin keho mas o ménos meskos: keho di rosea i kansá. Lourens tin esaki algu mas ekstremo, e ta bisa.
Eksaminashon médiko
Un dòkter di Arbo di munisipio akombersá ku e partisipantenan. Ora di keho e ta manda nan dòkter di kas. Un instituto spesialisá ku munisipio ta paga ta eksaminá e partisipantenan di e proyekto pa keho relatá ku kromo-6. No ta rekompensá un chèk médiko kompleto.
Munisipio
Na òktober tin un enkuentro nobo ku munisipio. “Banda di esei nos no ta tende nada. Tur hende ta warda nerviosamente”, Lourens ta bisa. Munisipio ta laga sa ku un komishon independiente di investigashon ta investigá e echonan. Na sèptèmber di 2017 e investigashon mester ta kla.
Outor Pieter Hofmann


text:
Laman Mediteranio
E Laman Mediteranio ta un laman ku ta konekta na e Oceano Atlantiko i ta rondoná dor di e region mediteranio anto kasi kompletamente ta será ku tera: na parti nort dor di Anatolia i Oropa, na parti suit dor di Nort Afrika, i na parti ost dor di e Levante. E laman ta teknikamente parti di e Oceano Atlantiko, aunke e ta normalmente identifiká komo un kurpa di awa separá.
E nomber mediteranio, kemen "Mei-mei di tera" (for di medius "mei-mei" anto terra "tera"). E ta kubri un area aproksimá di 2.5 mion km² , pero su konekshon na e Atlantiko (e straat di Gibraltar) ta solamente 14 km hanchu. Den oceanografia e ta tin biaha yamá e Laman Mediteranio Eurafrikano of e Laman Mediteranio Oropeo pa distingue for di laman mediteranio na otro lugá.
E Laman Mediteranio tin un profundidat averahe di 1,500 m i e puntu mas profundo ta e Profundidat di Calypso den e Laman Ioniko.
E tabata un ruta masha importante pa komersiante i biahero di tempunan antiguo ku a hasi interkambio i komersio hopi mas fasil den e region pa e kulturanan emergente - esunnan Mesopotamiano, egipsio, Phoenisio, Kartaheniko, iberiko, griego, macedoniko, Illyrio, Thrasiano, Levantino, Galliko, Romano, albanes, armenio, Arabier, Berber, Yudiu, Slaviko i turko. E historia di e region mediterianio ta krusial pa kompronde e desaroyo di mayoria di e sosiedatnan moderno.


text:
34-2018 – A base di informacion presenta door di CBA riba percepcion di comerciante:KVK TA INTERCAMBIA IDEANAN CU FRACCION AVP ENCUANTO DESAROYO PREOCUPANTE DI COMERCIO
Oranjestad – Dialuna 1 di october a tuma luga e re entre fraccion di AVP y miembronan di directiva di Camara di Comercio y Industria di Aruba (KvK). E re aki a ser pidi door di fraccion AVP pa asina elabora riba cifras cu a wordo publica door di Banco Central encuanto e encuesta riba e percepcion comercial. E publicacion aki over e di dos kwartal di 2018 ta indica cu e comerciante local no tin mucho confiansa den e ultimo desaroyonan y ta trece cune cu nan no ta haci inversion tampoco. Hopi a indica cu nan no ta registra ganashi den e ultimo periodo. E expectativanan cu ta reina no ta mustra positivo segun e encuesta.
Durante e re AVP a indica cu informando pueblo cu nos ta den crisis no ta contribui na stimula inversionnan y tampoco ta duna confiansa na e consumidor pa usa su poder di compra. Al contrario e ta crea un panico y incertidumbre cerca e comerciante y tambe e consumidor.
KvK a indica cu a compronde di Minister di Economia cu e crisisheffing ta algo temporario. Gobierno ta trahando riba un reforma fiscal pero AVP no ta mira e periodo cu a duna pa esaki como uno realistico. AVP a pidi pa KvK trece dilanti si KvK tambe ta experiencia e sentimento di e comerciante manera e encuensta di CBA ta indica. KvK a elabora riba e diferente formanan con ta duna oido na e comerciante. Recientemente KvK a organisa un exitoso Town Hall Meeting caminda cu diferente comerciante a bin dilanti y trece nan preocupacion cu e situacion socio-economico cu nan ta pasando aden. KvK tin tambe su White paper cu a ser presenta na Gobierno y a base di informacion nobo y desaroyonan cu ta tumando luga lo sigui adapta e White paper pa asina por sigui duna conseho al caso na Gobierno. KvK a indica cu semper e rol di KvK ta pa trece na Gobierno e obstaculonan cu e comerciante ta confronta cune. Cu tur Gobierno cu a sinta y sin excepcion, KvK ta purba trece esaki dilanti y ta aprecia ora cu logra pa e preocupacionnan haya oido. Asina tambe KvK a vocifera su punto di bista ora a wordo anuncia cu e crisisheffing lo bay na vigor indicando cu no ta apoya e crisisheffing pero si ta di acuerdo pa laga esaki como un solucion temporario.
KvK ta tuma nota di e preocupacion treci dilanti den e re y manera semper lo hiba esaki dilanti cerca Gobierno, pero na final e decision ta keda na Gobierno si ta tuma e conseho di KvK. E situacion actual no ta faborabel y KvK a indica cu a duna e Gobierno nobo aki e oportunidad pa ehecuta nan plan y awo a bira tempo pa trece mas claridad riba kico e solucion ta y con lo maneha pa baha gasto y hisa ingreso den caha di Gobierno.
AVP y KvK por wak bek na un re unda a trece claridad di ambos banda encuanto e situacion y tin comprension mutuo pa e preocupacion. KvK lo sigui e desaroyo di cerca y lo mantene e comerciante informa di tur desaroyo cu presenta.
Aruba, 4 october 2018
Camara di Comercio y Industria (KvK)


text:
Oranjestad-Den e conferencia semanal di fraccion di MEP parlamentario Glenbert Croes a reacciona riba e declaracion hasi door di parlamentario di AVP Mervin Ras relaciona cu cortamento den subsidio di nos grandinan. E parlamentario a declara lo siguiente: “Mi a tuma nota di un declaracion di parlamentario Wyatt-Ras unda cu e ta laga sa cu e no ta husto cu SABA lo cobra adicional na famianan di nos grandinan pa cuido. Nos ta di acuerdo cune, pero e mensahe ey e mester manda pa SU Gobierno cu ta cortando inhustamente den subsidio di diferente fundacionnan y awor tambe den cuido di nos grandinan.
Hecho ta cu no ta husto cu subsidionan ta wordo corta pa via di mal maneho financiero di
Gobierno. Lamentabel ta cu pa via di esaki diferente fundacionnan ta bayendo bancarota, of mester sera, y cu calidad di servicio na nos muchanan special y grandinan ta bayendo atras y hasta personal ta wordo manda cas consecuentemente cu cuido y atencion na e grupo vulnerabel aki ta bai atras.
E diferencia entre MEP y AVP ta cu nos partido ta di opinion cu cortamento den subsidio ta inhusto sabiendo cu tur e fundacionnan y instancianan cu ta yuda grupo vulnerabel den nos comunidad ta operando riba lo minimo caba. Cuida nos grandinan ta un debe moral! , segun parlamentario Glenbert Croes.


text:
November 17, 2020
Protokòl di Covid-19 di BNK
Protokòl di ‘contact tracing’:
- Tur hende mester registrá na entrada (inkluyendo famia di personal)
- 1 entrada/salida: Entrada na banda di Waaigat i salida na banda di Giro.
Mondkapje ta obligatorio pa tur hende.
Kantidat di adulto pa departamento di adulto
Máksimo 25
Kantidat di adulto pa departamento di hubentut
Máksimo 10 (adulto), pues independientemente di kuantu mucha
Kantidat di adulto pa kòmpiuter públiko
3x kòmpiuter (máksimo dos persona: ku mondkapje obligatorio) (Total 6)
Kantidat di hóben pa kòmpiuter públiko
E ta keda meskos. Pero si un mayor mester ta aserka mester usa ménos kòmpiuter pa mantené e mínimo distansia sosial.
Pa usa e kòmpiuter, e kliente ta risibí inmediatamente un duki (cleaning wipe) pa e por limpi’é su mes.
Kantidat di hende ku por ta den entrada di e Sala di BNK
Máksimo 25
Kantidat ku por ta den DokUMENTO nashONAL
Máksimo 10 ADULTO
Pa drenta studiezaal drenta riba bo propio riesgo
- Ku mondkapje
- Max. 10 (4 ariba, 6 abou)


text:
Graag brengen wij onder uw aandacht het toneelstuk ‘Klèsh den Bario’ van Teatro Bulabanda en geregisseerd door Albert Schoobaar en de getalenteerde acteurs Dudy Pinedo, Jessica Damon, Norma Cova, Dianaila Nersicio, Crisen Schorea, Lilimar Valencia, Argenis Doran, Jordienne Martis, Miguel Salas, Cindy Brigitha met Ompi Tio. Regisseur Albert Schoobaar richtte in 2010 Teatro Bulabanda op op Curaçao met als doel hoogwaardige toneelstukken gebaseerd op de sociale realiteiten op het eiland te produceren.
Op zaterdag 27 maart 2021 om 1.00 uur (20.00 uur op de eilanden) wordt het theaterstuk uitgezonden op Nos Pais Television. Klik HIER voor de livestream van Nos Pais Television.
Op zaterdag 28 maart 20221 om 1.00 uur (20.00 uur op de eilanden) wordt de herhaling uitgezonden.
Nos Pais TV i Teatro Bulabanda ta regalá Pueblo di Kòrsou
Klèsh den Bario
Un obra sosial humorístiko skirbí i dirigí pa Albert Schoobaar
Djasabra 27 Mart. Ripitishon Djadumingu 28 Mart.
Ku aktuashon di: Dudy Pinedo, Jessica Damon, Norma Cova, Dianaila Nersicio, Crisen Schorea, Lilimar Valencia, Argenis Doran, Jordienne Martis, Miguel Salas, Cindy Brigitha huntu ku Ompi Tio riba barí.
Na aña 2018 Albert Schoobaar a lanta Fundashon Teatro Bulabanda ku e meta pa traha obranan di teater di nivel haltu basá riba realidat sosial di nos isla. Despues di traha na formashon di algun hobén den Albert Schoobaar a kuminsá skirbi e promé obra pa Teatro Bulabanda 'Klèsh den Bario' i den 2020 ensayo a kuminsá. Medidanan kontra Covid a pone ku no por a presentá pa públiko i pa e motibu ei a graba 'Klèsh den Bario' pa pasa pa públiko. Komo ku nos ta den un siguiente LockDown Teatro Bulabanda ta kontentu ku Nos Pais TV ke regala di Kòrsou e obra akí.
Klèsh den Bario!
Kòrsou ta pará na un momento di skohé: Nos mes por òf mester baha kabes tuma yudansa numa?
Den un bario aki na Kòrsou, ora kos ta hopi malu, un grupo di hende ku a pèrde kasi tur kos ta pone kabes huntu, forma nan mes bibá huntu den un skol bandoná, bou di guía di Pika. Un muhé balente, ku kurashi ku ke yuda tur hende bai dilanti. Tiki tiki nan ta krea nan komunidat solidario ku otro, i nan ta pone nan mes plan sosial riba papel: tuma desaroyo den nan mes man. Nan mes ke hisa manga di kamisa pa planta, krea i asina salba nan mes.
Sostén pa Klesh den Bario
Teatro Bulabanda tin posibilidat di ofresé tur hende e obra akí danki na sostén finansiero di Bank Giro Loterijfonds i Fonds Podiumkunsten na Hulanda, i di Prins Bernhard Cultuurfonds Carbisch Gebied, Reda Sosial i Kooyman.
Pa mas informashon bishitá https://www.facebook.com/Teatro-Bulabanda-2325066151105216
Wilt u een gift of donatie doen
Zelfs de kleinste giften zijn voor ons van grote betekenis.
Maak een afspraak
Maandag t/m vrijdag: 09:00 - 17:00
Zaterdag en Zondag: Gesloten
Stichting Ocan
Parkstraat 32, Unit 2.14
2514 JK Den Haag


text:
Local
8 Caso nobo, 140 activo
Resumen di casonan di COVID-19 na Aruba. ORANJESTAD- 25 oktober 2021. Segun resumen di awe 13 persona a recupera y un total di 8...
Police
Recherchenan di Atraco team a detene dos sospechoso, relaciona cu e...
Bushiri: Dialuna durante dia e recherchenan di atraco team tabata ariba bou haciendo e investigacionnan necesario pa asina trata na soluciona e atraco cu...
Dama a dal un homber un tegel di vloer den su...
Dama a dal un homber cu un tegel di vloer den su boca, na momento cu e homber a bay pa agredi'e. Sero Blanco: Dialuna...
Courthouse
Rudy Carti a bay entrega su mes na K.I.A. “Mi sa...
Santo Patia: Diahuebs prome cu merdia, pareha di Rudy Carti a baha Rudy na K.I.A., esaki pa motibo cu fiscal a pidi pa Rudy...
E ta haya e castigonan mucho halto – Hues a baha...
ORANJESTAD – Awe mainta Hues di Corte di Husticia a dicta sentencia den e caso penal contra un grupo di 5 hoben cu a...
Dutch Kingdom
Curacao – Asosashon di Restourant (CRA) i Brantwer Kòrsou ku kurso.
Den siman ku a pasa aki, huntu ku koperashon di brantwer, CRA a organisá nan promé kurso di prevenshon i kòntròl di kandela, pa...
E caso di hincamento fatal na Den Bosch, Hulanda a keda...
E caso di hincamento fatal na Den Bosch, Hulanda a wordo gestream live riba Instagram. Den Bosch, Hulanda- Diasabra den careda di 7'or y 50 a...
Intimacy
Bo sa cu bo tono di voz por mustra si bo...
Tono di bo voz por determina si bo ta atractivo of no, locual tambe e por mustra ta si bo ta fiel of no...
Homber di 32 aña cu ta gusta muhernan di edad
Mi tin 32 aña y semper hende muhernan di edad a atraemi. Tempo cu mi tawata mas jong, mi desinteres pa hende muhernan di...
Politics
Sports
Lifestyle
AUDIO- Lily prince, Koningin Willhlemina Fonds: Usa proteccion contra solo y...
Lily Prince - Mester bebe hopi awa y asina evita dehidratacion y lo papia ariba cancer di cuero, cu no ta distingui color di...
International
Merca – Hertz a ordo 100.00 auto Tesla pa shake up...
Bloomber business - Apenas 4 luna cu e gigante Hertz a sali for di bankarota e la bestel 100.00 Tesla. Esaki den un prome...
Merca: Restonan di un mucha homber (9) haya den cas hunto...
HOUSTON - TEXAS E restonan di un mucha homber di 9aña a ser descubri den un cas na Houston Texas. Den e cas tambe a...


text:
KOMUNIKADO DI KUERPO POLISIAL KÒRSOU Tópiko: Kas ta kima kompletu
KOMUNIKADO DI KUERPO POLISIAL KÒRSOU
no.: 431 /2016
Fecha: 17 desèmber 2016
Tópiko: Kas ta kima kompletu
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Djabièrnè 16 di desèmber alrededor di 16’or, Sentral di polis a risibí yamada di un kas na kandela den Camaliaweg. Mesora a dirigí unidat di Montaña na e sitio i na su yegada a konstatá un kas di palu habitá, kompletamente na kandela. Personal di Brantwer a akudí na e sitio, pero ya no por a skapa nada mas di e kas aki. Personal di departamento táktiko i tékniko di reshèrshi ta enkargá ku e investigashon.


text:
Partisipashon/Anunsio di Morto:
Na Kòrsou ta kustumber ku na momento ku un hende muri, famianan ta partisipá esaki den e diferente medionan di komunikashon.
Despues ku e famia stipulá un fecha di entiero, nan ta pone un aviso den korant, den kual nan ta invitá na e entiero; inkluso nòmber di e diferente miembronan di famia i tambe e lugá di entiero.
Despues di entiero famia ta bolbe saka un aviso, kaminda nan ta gradisí tur esnan ku a sosten’é nan i por invitá na un òf 3 misa di deskanso.
Promé ku bishitá El Tributo ta bon pa, habri e linknan aki bou i tira un bista riba e diferente modelonan di aviso ku tin, di manera ku e enkargado di e famia por bin prepará na su sita.
Rekuerdonan tangibel:
Dia di entiero ta e dia pa tuma despedida di e defuntu, p’esei tin hopi famia ku ta opta pa duna esnan, ku a bin sostené nan na entiero, un rekuerdo.Esaki por ta un karchi ku e poema favorito di e defunto (prenchi), un reflekshon, un potrèt, òf e flor faborito di e defunto.Aparte di esaki e famia mes tambe ke keda ku algu tangibel di nan ser keríku ya no ta huntu ku nan mas. Den nos afan pa duna un servisio kompleto, nos ke asistí bo den esaki tambe. Den kaso ku bo tin un deseo, ku no a bini dilanti riba nos wepsait, sinti bo liber di laga nos sa esaki.
Flor:
E nifikashon original di flor ta kresementu, bida nobo i adelanto. Flor na un entiero òf kremashon ta sòru pa un ambiente harmonioso i natural, pero tambe pa duna muestra di kalides i kondolensia. P’esei mes flor ta tuma un lugá importante na un entiero. Permití El Tributo asistí bo den esaki tambe, sea ta flor pa: korsage, flor pa riba e kaha di morto(spraybaar), dekorá e sala òf pa rekuerdo.
Urn:
Den e sala di muestra na Nieuwe haven, por skohe entre diferente modelo di urn pa warda e shinishi di bo kerido defunto. Nos di El Tributo ta konsiente ku smak di hende ta varia, ta p’esei nos a sòru pa un surtido amplio pa asina por kumpli ku mayoria di deseo: sea ku ta un urn di kerámika, metal òf unu di palu. Tantu pa esnan ku ke algu sutil òf pa esnan ku ke algu mas ekspresivo. Tambe ta posibel pa repartí e shinishi den diferente urn (keepsake), di manera ku mas miembro di famia por keda ku un rekuerdo.
Joyas:
Pa esnan ku ke algu mas tangibel ainda, tin urn miniatura den forma di hanger pa hinka den un kadena òf armbant. Un otro opshon ta e asina yama“ thumbies”. Un hanger ku e imprenta di e dede di e defunto. E thumbies-nan ta optenibel den oro òf plata.
Transporte Fúnebre:
Na momentu ku un persona fayesé i dòkter a konstatá morto, El Tributo ta manda un waha di morto pa buska e defunto i hib’é na El Tributo Otrobanda, kaminda e kurpa ta permanesé te ku dia di entiero.
Riba dia di entiero El Tributo ta manda un otro waha di morto pa buska e defunto i hib’é na e lugá kaminda ta bai duna tributo. Despues di esaki, e waha ta hiba e defunto na su último lugá di sosiegu.
El Tributo ta konta ku 4 waha di morto (Cadillac), pa garantisá ku tur kos por kana manera a ser planeá.
Den kaso ku famia ta deseá esaki, El Tributo por sòru pa limuzin, bus òf otro tipo di transporte pa famia di e defunto.
Salanan di tributo:
Pa famia i konosínan por despedí ku dignidat di nan kerido defunto, El Tributo ta brinda 2 sala di tributo na Otrobanda i 1 na Capilla Ardiente na Bottelier. E salanan ta ekipá ku stándart pa kologá krans, stándart pa kaha di morto, stándart di bela, WI FI, ekipo audio visual i pa Life streaming.
Tambe ta duna e famia e oportunidat pa dekorá e sala di tributo i hink’é den e esfera ku ta reflektá bida di e defunto.
Den e salanan di Otrobanda e famia di e defuntu ta risibí e bishita di kondolensia den un espasio airu kondishoná. Aparte di e esaki tin un patio pafó kaminda mas hende por sinta i kompania e famia den fresku.
Den e Capilla Ardiente ku ta situá den e hòfi Morada Santa di Bottelier (link naar morada santa) famia ta risibí bishita den un esfera kálido i harmonioso di naturalesa. Despues di kondolensia e famia i konosínan por kana den fresku di e hòfi, bai hiba nan defunto na su ultimo lugá di sosiegu.
Morada Santa na Bottelier:
Na 1969 El Tributo a inougurá e promé santana priva na Kòrsou, ku no tabata mara na ningun religion o kreensia. Na mes momentu a habri e posibilidat pa dera den oranan di anochi. Morada Santa na Bottelier, mihó konosí komo Santana di Bottelier ta e santana di mas grandi na Kòrsou kaminda por skohe entre sea un graf, boka òf kelder.
E konsepto di Morada Santa ta úniko den diferente sentido: Úniko, pa su:
- Filosofia: No ta mara na niun kreensia
- Lokalidat: Un dushi ambiente di hofi kompañá pa e harmonioso sonidonan di naturalesa
- Fasilidatnan:
- kapiya ardiente kaminda por risibí bishita di kondolensia
- Servisio di catering di El Tributo, tantu durante i despues di dera e defunto.
- Despues di entiero famia i konosínan por keda den hòfi di Bottelier i relahá o papia tokante di e dia ku nan tin tras di lomba, miéntras ku e hostessnan i catering di El Tributo ta sòru pa algu di kome i bebe.
- Multi-funshonalidat: Aparte di e funshon fúnebre, por usa e lokalidat aki pa tene resepshon, kongreso i konsierto pa eventonan memorabel.
Potrèt& Video na Entiero:
Un entiero ta un momentu kaminda emoshonnan ta pre-dominá. E ta e dia pa tuma despedida di bo ser kerí i ta lógiko ku bo no ke wòrdu distraí den esaki.
P’esei ta importante pa un fotógrafo òf un kamarógrafo kaptá tur e diferente momentunan, di manera ku despues abo i bo famia por sinta den tur trankilidat i rekordá e dia. Un reportahe di potrèt òf video ta resultá di tin un balor inkalkulabel pa e proseso di luto. Durante e kombersashon ku e kordinadó di El Tributo, por haña mas informashon i rekomendashon i ta mas ku klaru ku El Tributo por regla esaki tambe.
Muzik na Entiero:
Músika ta un elemento hopi importante durante un entiero. E ta sirbi pa trese rekuerdonan ariba di tempu e defunto tabata na bida i tambe e ta duna un toke personal na e entiero. Tambe muzik ta sirbi pa trese un esfera di reflekshon i trankilidat. El Tributo tin un kolekshon amplio di diferente tipo di músika, ku ta wòrdu pone na disposishon durante bishita di kondolensia.
Tambe nos por regla músika“life” na entiero ; sea ta un músiko,kantante, kor,duo òf banda.
Den kaso ku e kondolensia ta tuma lugá den misa, mester tene kuenta ku no ta tur tipo di músika i/o tema ta permití.
Catering:
Pa e kliente por tin lo mínimo na su kabes, El Tributo ta brinda un servisio mas integral ku ta posibel; El Tributo por sirbi algu di kome i bebe, tantu durante komo despues di entiero.
Durante e kombersashon ku e kordinadó di entiero, e famia ta haña informashon tokante e diferente opshonnan ku tin. Sea ta juice, kòfi i te pa famia so òf algu di kome i bebe pa tur esnan ku a bin tuma despedida di e defunto. Den kaso ku e famia ke parti algu espesífiko pa rekordá nan ser kerí, por ehèmpel su pasapalu, boka dushi òf bebida favorito, e catering di El Tributo por sòru pa e esaki tambe.
Pa esnan ku ta dera nan defunto den hòfi di morada santa di bottelier tin e opshon pa bestèl algu di bebe i kome. Tanten ku esnan ku a keda atras ta sinta deskansá i papia ku amigu i konosínan, e hostessnan ta sirbi un dushi pan ku stoba i un refresko.
Live streaming di entiero:
Tuma despedida di un ser kerí ta hopi importante pa e proseso di luto. Lamentablemente
tin bia un ser kerí ta fayesénèt na un momento ku un yu, ruman, tio òftanta no por bin Kòrsou pa e entiero. Sea ta pa motibu finansiero, motibu di trabou òf estudio. Den kuadro di esaki, El Tributo por brinda e fasilidat di Life streaming di entiero, den e sala nobo na Otrobanda. Di e forma aki esnan ku no por ta presente tòg por presensiá e entiero via di Internèt.
Chèklist na ora di entiero:
Lo ke famia mester regla na El Tributo:
El Tributo na Nieuwe haven lo bèl famia pa un afsprak. Ora tin un afsprak, por fabor trata pa yega na tempu.
Loke famia mester trese di e defunto:
- Sédula òf Pasport
- Si e defunto ta kasa, trese su troubuk
- Un potrèt di e defunto pa pone den korant
Den kaso ku e defunto ta den seguro di morto, trese e dokumentunan relevante
Pa e defunto muhé, mester trese su:
- Shimis òf saya ku blusa òf karson ku blusa
- BH, Mea, Panty (karson di abou).NO mester di sapatu
- Sédula di Persona ku ta bin regla entiero.
Pa e defunto hòmber, mester di trese su:
Set di bachi ku karson i kamisa òf karson ku kamisa
mea, dashi, faha, boxer (djòki). NO mester di sapatu
- Set di bachi ku karson i kamisa òf karson ku kamisa
- mea, dashi, faha, boxer (djòki). NO mester di sapatu
- Sédula di Persona ku ta bin regla entiero.
Traha un draaiboek:
E dia di entiero ta parse simpel, pero sin un bon planifikashon hopi kos por bai robes. Sigur si ta ferwagt hopi hende òf ke hasi algu èkstra, manera, pasa dilanti kas, duna oportunidat pa spich, sirbishi, presentashonnan, etc.
Ta p’esei ta bon pa traha un draaiboek di e entiero i asina haña un bista; kiko, ken, ki ora i den kuantu kada kos tin ku sosodé. Di e forma aki tur kos por kana manera mester ta. Mas ku klaru ku esaki mester sosodé adelantá, pa asina por regla tur kos na tempu.
Normalmente El tributo mes ta traha un draaiboek i dirigí e entiero di bo ser kerí. Esaki ta wòrdu hasi a base di e informashon ku e kliente duna. Pero den kaso ku e famia mes ke hasi esaki, esaki tambe ta posibel.
Pa abo por haña un bista, klik riba e siguiente link pa bo download un modelo stándart di un draaiboek pa entiero.
Download modelo draaiboek
Download template draaiboek


text:
KOMUNIKADO DI KUERPO POLISIAL KÒRSOU Detenshon di dos sospechoso.
KOMUNIKADO DI KUERPO POLISIAL KÒRSOU
155 / 2017
15 mei 2017
Detenshon di dos sospechoso.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 15 di mei 2017, alrededor di 01.45 or di mardugá, polis durante nan patruya riba Fensohnstraat a para un vehíkulo pa kòntròl.
Di ripiente un okupante di e vehíkulo a baha for di e vehíkulo aki i kuminsá tira dirigí riba e unidat polisial. Mesora polis a aktivá i a tira bèk riba e sospechoso.
Dos(2) bala a alkansá e sospechoso M.A.B, nasé na Kòrsou, 39 aña di edat na su pia.
Te asina leu ku por a konstatá na e momento ei tantu e pikòp di polis komo e vehíkulo di e sospechoso a haña perforashon di bala.
Ku ambulans a transportá e sospechoso M.B. pa poliklínika di SEHOS pa tratamentu médiko kaminda despues di tratamentu e la keda interná.
Kontinuando ku e investigashon den e kaso aki, polis a konstatá ku den e vehíkulo menshoná tabatin un hòmber mas i un dama huntu ku dos menor di edat.
Polis a detené e dos(2) sospechosonan aki,
e hòmber shofùr, E.J.M. nasé na Kòrsou di 36 aña di edat i e dama, N.K.L.S. nasé na Kòrsou di 22 aña di edat. Personal di Ayudo pa Víktima (slachtoffershulp) a tuma e dos menornan di edat over.
Polis a haña i konfiská:
un revòlver;
un kuchú;
un skrufdrai;
e outo marka Toyota Tercel.
Kontinuando ku e investigashon den e kaso aki, alrededor di 03.35’ or polis a hasi un entrada hudisial den un kas na Kaya Dodo Palm i mas despues 04.00 ‘or den un kas na Mampuritoweg.
Durante di kontrol na e dos adrèsnan aki, no a haña nada partikular.
A presentá e dos sospechosonan dilanti un fiskal ouksiliar ku a ordená nan enkarselamentu pendiente di mas investigashon.


text:
Na komienso di festival del Caribe: Bonaire den spòtlait durante apertura di e sede di Prensa
Na komienso di festival del Caribe: Bonaire den spòtlait durante apertura di e sede di Prensa
Den un ambiente musikal tremendo
Inougurashon ‘Palacio de Prensa’ pa Festival de Caribe
SANTIAGO DE CUBA – Den un ambiente musikal tremendo, ku aktuashon di e maestro kitarista Gabino Jardínez i kantante Maria Isabel Prado, a tene un konferensia di prensa djasabra pa inougurá ofisialmente e sentro di prensa na Santiago de Cuba, for di unda diferente medio di komunikashon lo bai kubri e di 37 edishon di Festival den Caribe, ku ta dediká e aña aki na Boneiru. Diputado di kultura Nina den Heyer a hiba palabra na e okashon ei.
Tin hopi interes di medionan di komunikashon nashonal di Cuba pa kubri e festival, organisá pa e instituto Casa del Caribe, dirigí pa Orlano Vergés. E aña aki Casa del Caribe ta selebrá tambe su 35 aniversario. Pues tabata dos aña despues ku a inisiá ku e festival ku e instituto aki a keda fundá.
Despues di aktuashon djasabra di Gabino Gardínez i Maria Isabel Prado Gonzalo Gonzalez di Egrem, un entidat ku ta promové músika kubano, a habri e konferensia di prensa. El a asentuá e aporte grandi, asta di protagonista, ku prensa kubano ta hunga, dunando publisidat i promoviendo di e manera aki Festival del Caribe.
“E enkuentro aki ku prensa, ku ta marka inougurashon di loke nos ta yama ‘Palacio de Prensa’, ta e promé akshon di Festival del Caribe pa e aña aki”, Gonzalo Gonzalez a trese dilanti.
Orlando Vergés, direktor di Casa del Caribe, tabata kontentu ku Boneiru a aseptá e dedikatorio di Festival den Caribe e aña aki na e isla. “Gobièrnu di Boneiru despues di a aseptá e dedikatorio, a traha duru, tin bia bou di sirkunstansianan difísil, pa a logra forma un delegashon di alrededor di 200 persona, konsistiendo di tantu artista komo turista, pa biaha pa Santiago de Cuba.”
Diputado Nina den Heyer, enkargá ku e portafolio di kultura, tambe a papia durante e konferensia di prensa. El a splika entre otro ku pa Boneiru ta un honor di por a haña e dedikatorio e aña aki di Festival den Caribe.


text:
WILLEMSTAD – Hopi tempu no tabata sigur si lo a pèrmití pa e hòspital nobo, Curaçao Medical Center (CMC), habri su portanan djabièrnè. Te mitar di diesun djaweps anochi numa Inspekshon di Salubridat Públiko a duna lus bèrdè pa muda e promé pashèntnan di Sehos pa CMC.
Poko tempu pasá un rapòrt di inspekshon di AT Osborn a lèk, kaminda a deskribí fayo na e edifisio nobo. Clifton Wallé, bosero di CMC: “Tabata trata di un rapòrt di algun siman pasá. AT Osborn for di kuminsamentu ta hasi inspekshon na e tereno di konstrukshon. Esaki ta un proseso kontinuo kaminda AT Osborn ta evaluá loke e kompania di konstrukshon Ballast Nedam ta entregá. E último rapòrt tabata esun di mas importante, ku kua nos lo a haña òf laga di haña lus bèrdè”, Wallé ta bisa.
Ballast Nedam mester kumpli ku mas ku 8000 punto. Esaki a logra kasi kompletamente, ainda tin un lista ku sobrá punto. E puntonan aki, pa por habri, no por a menasá seguridat di pashènt i kolaboradó.
Mas problema ku solamente un edifisio bieu
Na 1855 Iglesia Katóliko a lanta Fundashon Sehos. Awor, despues di 164 aña, tin un sentro médiko nobo. Un edifisio nobo tabata masha nesesario, pero hòspital ta lucha ku mas problema, manera un falta króniko di material pa motibu di défisit finansiero.
Na e seremonia, ku a tene djabièrnè meinta trempan, tabata presente entre otro minister di Salubridat, Medio Ambiente i Naturalesa (SMAN) Suzy Camelia-Römer, èks direktor di SEHOS Anthony Casperson i representantenan di e hòspitalnan bieu i nobo.
Defensa tambe tabatei: “Nos a duna sosten ku 45 militar mudando pashènt i material”, segun Canan Babaygit, bosero di defensa.
CMC ta hür serka Sehos
Ku eksepshon di tres departamento hòspital a pasa pa e edifisio nobo. Entre otro e departamento di radioterapia ainda ta aksesibel na Sehos. Pashènt ku ya kaba tabata tuma radioterapia, ta kaba esaki na e mésun mashin. Pashènt nobo si lo trata mésora na CMC. Radiologia di intervenshon si ta haña na Sehos ainda, meskos ku e Cathlab (kardiologia). E último aki ta pasobra ainda no tin e aparatonan na Kòrsou. E departamentonan aki for di awor ta kai bou di direkshon di CMC si, ku ta hür e departamentonan di Sehos.
Sehos ta lucha ku un debe di miónes i kasi tabata fayit. Por ehèmpel ainda mester paga debe na por ehèmpel suministradó.
E hòspital nobo ta ofresé 150 kupo di trabou mas ku e hòspital bieu i a kanselá e sistema di klas. Tur kamber tin airconditioning i tin kamber di un, dos i kuater persona, no tin sala grandi di ocho persona mas, manera na hòspital bieu,


text:
brons
-
Lima2019
Bista grafico Mack ta ricibi Medaya
Un bista grafico awe na Paracas na e conkista di e medaya di Brons pa atleta di RS-X, Mack van…Read More »
-
Lima2019
Mack ta ricibi medaya na Lima
Momento historico pa Aruba ora cu atleta di RS-X, Mack van den Eerenbeemt ta ricibi su medaya di Brons den…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
Barranquilla2018
Logro historico pa TEAMARUBA
Logro historico pa Team Aruba na e Weganan Centro Americano y del Caribe Barranquilla 2018 Diabierna anochi, e Weganan Centro…Read More »
-
Barranquilla2018
Team Damas Bowling ta ricibi nan medaya
Momento cu TeamAruba Bowling ta ricibi na medaya di Brons na Cali, Colombia.Read More »
-
Barranquilla2018
Mas medaya pa Mikel
Mikel Schreuders ta logra un biaha mas un medaya den e Weganan Centroamericano y del Caribe Barranquilla 2018. Despues di…Read More »
-
Barranquilla2018
Entrevista Mikel
Entrevista cu e medayista di plata y brons, Mikel Schreuders.Read More »
-
Barranquilla2018
Brons pa Mikel
Natacion a continua awenochi y Aruba un biaha mas ta logra medaya e biaha aki di brons. Mikel Schreuders cu…Read More »


text:
Nos a tuma nota di e comunicado di prensa di SKOA den cual ta mustra riba e scarsedad di cupo pa studiante na e schoolnan di MAVO na nos Pais. Esaki ta un noticia preocupante pasobra e ta significa cu algun hoben lo wordo limita den e chens pa sigi estudio mas avansa. E scarsedad aki ta e consecuencia directo tambe di e prioridadnan robes y e mal maneho di Gabinete Eman. Pasobra si awe e school di HAVO VWO na Noord tabata un hecho, kizas nos no mester a tende un noticia asina alarmante di SKOA cu no tin cupo na schoolnan di MAVO. E mal move di Gabinete Eman pa a sinta gasta e placa na tram ta pone cu awe no tin cupo pa studiante na schoolnan di MAVO.
Placa di FDA pa school na Noord
Manera cu Gabinete Eman a yega na mando nan a pone man riba e 29 miyon di fondo di FDA cu tabata destina pa traha e school di HAVO VWO na Noord. Tur cos tabata practicamente cla pa e school bira un realidad, pero Minister Eman a pidi Hulanda pa bay di acuerdo pa cambia destino di e placa pa e school pa destine na embeyesimento di Oranjestad. Y pa awor tur hende sa cu nan a usa e placa aki pa cumpra tram.
Colegio ta subi drempel y MAVO ta yena
Claro na momento cu bo keda sin construi un school mas pa HAVO VWO na nos Pais, bo ta pone un precion mas grandi riba Colegio Arubano cu ta ofrece educacion riba e nivel ey. Colegio su infrastructura tambe ta limita y no ta nada stranio cu bou e precion di falta di suficiente cupo ta subi nan drempel pa hoben por drenta nan school. Esaki ta pone un precion mas grandi riba e schoolnan di MAVO cu ta yena tambe cu studiantenan cu no ta logra drenta Colegio.
Placa pa school den saco di sostenedor di AVP
Largo tempo Ministernan Eman y Sevinger a sinta gaña cu nan lo construi e MAVO HAVO of HAVO VWO school na Noord. Pero nan no a cumpli. Nan a usa e fondonan pa paga fabornan na esnan tras di e companianan cu a keda encarga cu e trabounan den Caya Betico Croes. Asina placa di FDA destina pa e school di HAVO VWO na Noord a bay den saco di sostenedor di AVP perhudicando nos hobennan den nan cupo di estudio.
E school HAVO VWO ta un prioridad
Nos di MEP lo percura pa como sea e school di HAVO VWO na Noord bira un realidad. E school aki ta un prioridad. Si e gobierno actual a realisa e school aki na 2010 caba, awor aki ya lo tabata tin hoben gradua. Nos no por sigi perde mas tempo y laga nos hobennan wordo perhudica pa falta di cupo na school. Ban bisa no na e prioridadnan robes y e mal gobernacion di AVP y ban hunto pa logra e cambio cu educacion na nos Pais tambe merece.


text:
Awe merdia nos tawatin un reunion informativo cu Minister di Finanzas, Economia y Cultura. Decision di Gobierno di Reinoriba yudanza financiero tawata e topico di agenda. Presidente di Parlamento, sr. Thijsen, por cierto lo yama un reunion publicotambe otro siman riba e topico aki.
AUTONOMIA DI E PAISNAN
Na prome lugar ta importante pa vocifera cu nos no ta di acuerdo cu e ponencia di sr. Knops cu Aruba no por carga nanpropio autonomia. Sr. Knops mester compronde cu e constelacion di estado di e tres paisnan Caribense den Reino ta completamente diferente. Aruba nunca a haya placa di Hulandaof a fia placa di Hulanda. Al contrario Arubianonan a paga pa haya nos autonomia.
Gabinete Nelson Oduber a laga un situacion financiero saludabelatras na 2009 (debt to gdp 49%).Ta na 2014 e maneho financierotawata malo cu a percura pa nos cay bou di supervision financiero na 2015. For di 2018 e maneho financiero di GabineteWever-Croes a percura pa na 2019 caba tawatin un surplus y 2020, si no tawata pa e crisis di COVID pais Aruba lo tawata tin un surplus di 46 miyon florin. Transforma un deficit di 444 miyon florin den un surplus. Pues e ponencia di e secretario di estado Knops cu for di hopi tempo tawata bisto cu Aruba no porcarga su autonomia ta eroneo y falso.
CONDICIONNAN DI FIANZA
For di fin di maart 2020, Gabinete Wever-Croes y Parlamento, aanuncia cu lo mester tuma medidanan pa brinda alivio naesunnan mas perhudica door di e crisis. Den cuadro di esey e rebahonan salarial a wordo anuncia door di Gabinete Wever-Croes y parlamento, prome cu Gobierno di Reino a fiha unposicion riba esaki. Motibo ta cu Gobierno ta serio y ta asuminan responsabilidad, na bienestar general di Aruba.
Aruba ta keda un estado di derecho y conoce su ciclo di presupuesto. Ta durante tratamento di presupuesto 2021, a base di calculacion, desaroyo economico y finanzas publico, lo tumadesicion si mester prolonga e rebaho di salario y kico e sumamester ta. Punto di salida ta keda presupuestonan realistico y desicionnan politico a base di cifranan realistico.
ENTIDAD NOBO PA CONTROLA
Un di e exigencianan di Hulanda ta pa bin cu un departamentonobo cu lo maneha recursonan financiero cu Aruba ta fia sercaHulanda. Pues nos ta paga pa haya e placa necesario y na mesmomento Hulanda ta dicidi riba e fondonan aki. Constitucionalmente esaki no por y nos no lo acepta esakitampoco. Ta hopi importante pa Hulanda no maluza e situacionactual. E situacion di e paisnan ta diferente qua constelacionhuridico pero tambe pa loke ta e situacion financiero.
PA CONCLUI
Hecho ta cu si pais Aruba su situacion financiero tawatasaludabel e impacto di COVID-19 por a wordo mitiga. Pero eseyno ta kita afor cu Gabinete Wever-Croes a maneha Aruba sufinanzas bon for di 2018 y a cumpli cu palabracionnan haci cu Hulanda. Pues no lo acepta cu e situacon actual ta wordo maluzadoor di Hulanda pa touch cu nos autonomia. Ley ta conta pa Hulanda tambe!


text:
Na 1920 Pigou a publiká The Economics of Welfare, su buki di pionero. Akiden e ta pleita pa balansa entre ganashi privá ku efekto sekundario negativo manera kontaminashon di medioambiente i e gastunan ku ta relashoná ku esaki di e pagadó di belasten pa kuido médiko nashonal. Hopi pais a saka inspirashon di Pigou i a bini ku pèrmit di medioambiente, prinsipalmente den añanan 60 d siglo pasá, pa protehé próhimo i naturalesa. Kòrsou a sigui na 1997. Basta ratu despues. Asina Isla (Shell) por a shusha kétubai riba lomba di hende ku aprobashon di Den Haag i straño ku por zona, di Isla (PdVSA, Venezuela) tambe, pasobra gobièrnu di Kòrsou nunka no a tene su mes na su leinan konserní. Sobradje e pèrmit di medioambiente riba su mes ta masha fofo ku normanan ambiental ku ta adekuá. Ya bo sa. Na 2007 Servisio pa Kuido Médiko i Salú Públiko (GGD) ta raportá ku habitantenan bou di huma a duna di konosé ku nan ke muda pa motibu di molèster di mal holó. Lástimamente, Nan no por paga esaki. Na 2011 Ofisina Sentral di Estadístika (CBS) ta raportá ku 83,1 % di e habitantenan di Wishi ta eksperenshá molester dje holó stinki. Ai, anto kos ta bira pió (mira e grafik akibou; inkluso un rekòrt nobo di kasi 1400 mikrogram pa meter kúbiko). Segun Air Quality Index biba bou di huma di Isla ta ‘hazardous’ i e konseho di salú ta pa no sali kas! Ta kon por? Na 2010 hues a dikta den apelashon ku Isla a aktua ilegalmente. PdVSA fásilmente por prosesá zeta ku ménos suafel aden, pero e ta ninga. Ganashi mester bai mas tantu posibel integralmente derechitu Venezuela (pasobra, manera ta konosí, Isla no tin ku paga impuesto riba ganashi). Gobièrnu di Kòrsou ta bai di akuerdo ku esaki i no ta haña nesesario pa tene su mes na lei si ta trata habitante di Wishi/Marchena. Komosifuera ta habitante di segunda kategoria. I, straño ku por zona, tambe hues ta haña ku gobièrnu kurasoleño ta riba skema. Kiko Pigou lo a pensa djesei?
Lesa aki e veredikto di 16 di novèmber 2015: Vonnis16november2015.


text:
Tag Archives: vacuna
Vacunathon Diasabra 24 y Diadomingo 25 April 2021
ORANJESTAD, 20 april 2021 Den marco di nos Campaña Nacional di Vacunacion, diasabra y diadomingo awo dia 24 y 25 di april, Aruba lo realisa su prome VACUNATHON! E meta di e dos dianan aki ta pa logra vacuna 10 mil ciudadano contra COVID-19. Vacunacion ta un acto di solidaridad y reponsabilidad conhunto. Bo no… Mas Informacion
Biahando pa Brasil? Proteha bo Salud
Copa Mundial di futbol di FIFA ta dilanti di porta y ta den cuminsa. Hopi hende ta biahando pa Brasil pa presencia e evento aki cu ta cuminsa dia 12 di juni venidero y ta culmina dia 13 di juli.


text:
KRALENDIJK - Notisia di polis di djaluna 5 di febrüari te ku djárason 10 di febrüari 2021
Morto natural
Riba djamars 9 di febrüari, alrededor i 5.53 or di atardi, sentral di polis a risibí notifikashon ku a haña un hòmber ku no tabata duna señal di bida den un kas situá na Kaya C.E.B. Hellmund. Despues di investigashon di e dòkter di ‘schouw’ a resultá ku ta trata di un morto natural. Ta trata di e hòmber di inisial M.A.P., nase riba 27 di ougùstùs 1950.
Pikòp ta dal den ‘golfcart’
Den oranan di atardi riba djamars 9 di febrüari un aksidente entre un pikòp i un ‘golfcart’ a tuma lugá riba Kaminda Djabou. E pikòp tabata koriendo riba Kaminda Djabou bayendo den direkshon di Kaya Neerlandia. E ‘golfcart’ diripiente a krusa, saliendo for di un kaya den banda di Kaminda Djabou. Dor di esaki e pikop a wanta brek i a purba wela e ‘golfcart’ pero a dal den dje tòg. Shofùr di e ‘golfcart’ tabata herida i ambulans a transporte pa hospital pa tratamentu médiko.
Destrukshon na skol básiko
Riba djamars 9 di febrüari a drenta keho di destrukshon na un skol básiko situá na Hanchi Amboina. Entre djabièrnè 5 di febrüari i djamars 9 di febrüari deskonosínan a kibra un bentana. Anteriormente deskonosínan a bai ku un galiña i algun pampuna tambe for di e skol. Esaki ta bira e di tres insidente. Ta investigando e kaso.
Kòntròl di tráfiko mas frekuente
Den e periodo tras di lomba a duna mas i mas shofùr but dor ku nan tabata kore sin dokumentunan bálido di seguro, sin reibeweis bálido i sin plachi di number (bálido). Tambe pa manehá sin faha di seguridat, uzo di telefòn ora ta manehá i pa kore riba skuter sin hèlm bistí hopi biaha a duna but.
KPCN ta hala atenshon di un i tur pa nan tin e dokumentunan nesesario manera menshoná akiriba, na òrdu. Tambe ta konsehá estriktamente pa kumpli ku e reglanan di Lei di Tráfiko. Ku esaki bo tambe ta kontribuí na un tráfiko seif i sigur riba e isla. E periodo benidero lo bai tene kòntròl regularmente, kaminda lo aktua ku man duru na momentu ku no tin e dokumentunan menshoná ariba na òrdu i tambe si no ta kumpli ku reglanan di tráfiko.


text:
ORANJESTAD – Gobierno (lesa: Cuerpo Policial di Aruba) ta bay habri solicitud bek pa un Alto Comisario di polis nobo. Asina minister nobo di husticia Rocco Tjon a bisa e periodista Tito Laclé durante e programa Noticiacla LIVE e siman aki. “Un di e reunionan cu mi tabatin caba cu DRH, Departamento di recurso Humano, ta pa habri e funcion” refiriendo na e funcion di Alto Comisario. E no ta kere den apunta un management team, y ta pensa cu mester tin un hende na cabez pa dirigi e departamento.
OPEN SOLICITATIE
“Nos ta bezig cu DRH pa wak con e vacature por wordo open gesteld pa haya un Korpschef. Y obviamente e ta habri pa tur hende por solicita” e mandatario a bisa. E pregunta a bin a base di e hecho cu gobierno a bisa (lesa: prome minister) cu e Alto Comisario, (casa di e actual minister di husticia) ta baha di su funcion pa e periodo cu gobierno aki ta sinta. Sinembargo, awor ta bira conoci cu lo habri un solicitud pa tur hende por solicita. Esey kier men cu sra Vanessa Tjon, no ta haya garantia pa tin e posicion unabez cu un persona nobo keda selecta.
INTERINO
Mientrastanto manera e portal aki a raporta caba, sra Irma Gordon a keda apunta como e Alto Comisario Interino pendiente e proceso di selecta un Alto Comisario nobo permanente. Esaki lo bira un di 3 Alto Comisario den cuestion di 4 aña.
MACUARIMA -Tabata e aña aki cu mando policial a mira e importancia cu mester bin cu estudio policial pa K9 polis. Conhuntamente cu docentenan di Scol di Polis E.J. Watty Vos, instructor di K9 Sr. Vianney Coffie a prepara un estudio profesional riba nivel internacional di K9. Cu estudio aki ta habri porta cu Aruba tin su mesun instructor y keurmeester pa por entrena y prepara cualkier polis cu su K9 local, den region of internacionalmente.
PALM BEACH – E hoben cu a cay for di 3 piso na e centro comercial Paseo Herencia diadomingo atardi laat, a fayece diadomingo anochi laat, a consecuencia di su heridanan. Vocero suplente di polis Liliana Rasmijn a confirma cu pa 10:40pm diadomingo anochi, docter a constata morto di e hoben L. A. Figueroa Flores naci na Venezuela di 20 aña di edad. E caso ta sigui bou investigacion.
PALM BEACH – E situacion di e hoben cu a cay diadomingo anochi pa mas o menos 7or di anochi for di e di tres piso di Paseo Herencia Shopping Mall, ta hopi critico. Asina vocero di polis Liliana Rasmijn a bisa prensa diadomingo anochi. Ta trata di un caso unda cu for di informacion compila,un hoben( masculino) di 20 aña a cay di e di 3 piso na Paseo Herencia. No ta conoci exactamente unda precies e hoben aki a cay. Pero ta for di e area di garashi di parkeer, a saca e ambulance cu e victima, mirando cu tabata mas cerca. Polis a cera e area pa por a haci e investigacion. E hoben ta den ICU y su situacion ta hopi critico.
ZEEWIJK - Despues di un persecucion di casi 4 ora riba laman, polis a logra pone man riba e homber conoci como 'Mathilda' cu a joyride un waverunner mas trempan. Durante casi 4 ora e persona a sa di burla di autoridad cu a usa boto y helicopter pa gar'e pero sin exito. E persecusion a hiba polis di Surfside, te Barcadera, Palm Beach, pa despues gara e persona riba beach na Zeewijk.
CALABAS - Diaranson atardi laat un ciclista a bira malo durante un coremento y fayece. Tabata pa 6.49 cu Central di Polis ta haya un melding cu den e mondinan na Calabas un ciclista lo a bira malo. Na yegada di patruya a bin constata cu e persona no ta reaccionando. Personal di Ambulans a purba reanima e persona pero envano. Pa 8.10 Dokter Texier a constata morto di e homber Wilson Ibarra Ortega di 57 aña di edad. Cuerpo Policial ta manda palabranan di condolencia na e famia di e fayecido.
ORANJESTAD – Ta e intencion pa independisa skol di polis na Aruba. Asina minister nobo di husticia Rocco Tjon a bisa e siman aki den e programa popular Noticiacla LIVE na e periodista Tito Laclé. Segun sr Tjon, e hecho cu e no ta independisa, ta strobe su progreso, y cu esaki mester compronde, cu ta limita su capacidad incluyendo capacidad di polis cu por gradua y contribui cu proteccion di nos isla.


text:
Kralendijk – Lider di frakshon di MPB Elvis Tjin Asjoe ta haña ku Boneiru tin hopi potensial turístiko. E produkto turístiko ta hopi mas amplio ku mayoria di hende ta kere. E ta bisa esaki despues di a hasi un kaminata djadumingu huntu ku Grupo Chantiwawa den e region di Saliña di Tam. Den e grupo tabata presente tambe dos dama klave den e área di protekshon di naturalesa marino, den persona di Kalli de Meyer i Sabine Engel.
Chantiwawa tabata ke pa e partisipantenan mira ki tesoro Boneiru tin skondí den su naturalesa riba tera, loke bon presentá na turista ta un produkto interesante i atraktivo.
Tjin Asjoe, kende tabata te ku fin di aña tabata diputado enkargá ku turismo, a keda impreshoná pa loke el a mira i tende durante e kaminata aki. “Tabata algu úniko. Mi no tabata konsiente ku nos isla tin lugá bunita asina. Na mi opinion, na promé lugá nos mes hendenan, ku konosé e isla aki mihó ku kualké otro hende, mester probechá di e oportunidat pa organisá asina yamá ‘hiking-tours’ den e áreanan ku Chantiwawa ta eksplorá tur djadumingu.”
Bunita
Di akuerdo ku e konsehal, Boneiru ta mundialmente konosí pa su bida bou di laman. Míles di sambuyadó ta bishitá e isla tur aña pa disfrutá dje tesoro aki bou di laman. “Pero Boneiru tin muchu mas ku esei, manera mi mes a mira durante e kaminata ku Chantiwawa. Inkreiblemente bunita. Esei mi por sigurá despues di djadumingu.” Tjin Asjoe ke stimulá nos mes hendenan pa probechá dje oportunidatnan úniko aki. Di su parti e ke duna tur aporte pa inisiativanan pa stimulá partisipashon di e boneriano den tipo di aktividatnan asina. Boneiru mester amplia i diversifiká su produkto turístiko.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
Diaranson 9 di Mei 2018 a tuma lugar riba tereno di Bubali e ultimo wega di Division Junioren cu a keda pendiente, entre Bubali contra di Brazil Jrs,wega a wordo dirigi pa arbitro principal Ronald Staring asisti pa Desiree Christiaans y Alexander Simmons. Den e prome parti di wega ambos equipo a purba jega na e gol pa bai ariba pero no por a logra,e equipo di cas Bubali a crea un poco mas oportunidad cu nan contricante. Den e di dos parti di wega Bubali a pone basta preshon y tabata na di 52′ di wega e hoben Dylan Tromp #47 ta logra habri e marcador cu un tremendo tiro cu e keeper no por a haci nada pa bai ariba 1-0 riba e marcador. Brazil Jrs ta crea espacio pa forma algun peliger riba e gol di Bubali pero no por a logra score. Arbitro principal mester a saca diferente kaarchi geel y den e ultimo minuut nan ta saca un corra pa e defensa di Brazil Jrs. Bubali ta logra bai cas cu un victoria di 1-0 riba Brazil Jrs. Mirando e tabla di posicion despues di e wega aki , equipo nan cu a logra clasifica pa e final nan ta Estrella- Bubali- Brazil Jrs y Nacional Division Junioren. Exito na tur e equipo nan.
Division Junioren
Bubali ta gana di Brazil Jrs cu e score minimo den Division Junioren
More in Division Junioren
-
Cu Gol di Jeanpierre v/d Linden y Mairon Tromp Estrella ta clasifica pa Final di Aruba su futbol Division Junioren U20.
Diaranson 22 di Mei 2019 a tuma lugar den Compleho Deportivo Frans Figaroa na...
-
Bubali ta gana Estrella cu e score minimo di 1-0 Division Junioren
Diaranson 30 di mei 2018 a continua e playoff division junioren den stadion Frans...


text: KRALENDIJK – Un suidadano di bario Kibrahacha ta hopi mal kontentu ku servisio di TELBO. E persona a presentá na ofisina di Radio Live 99.9 FM pa ekspresá su malkontentu di e kompania ariba menshoná. “Ya pa 6 Luna televishon di e kompania TELBO ta un desaster. Na diferente okashon mi a aserka nan pa atendé e situashon, sinembargo no tin solushon. Nan ta manda hende pa bin wak i drecha e servisio, sinembargo no tin mehorashon. Awe mi a bolbe regresá TELBO i nan a bisami nan ta manda un hende pa atendé e situashon, sinembargo e kos aki a kansami. Mi ta paga korektamente, i ta deseá di risibí bon servisio. E televishon su pantaya konstante mente ta pega i e zonido ta bai bin ku e pegamentu na televishon. Bo no por pone atenshon pa wak, pasobra bo ta haña biramentu di kabes. Mi tin kantidat di filmashon ku mi a hasi i a muestranan kiko ta e problema. E kos aki tin hende fada,” e suidadano di bario Kibrahacha number 7 a konta Radio Live 99.9 FM. E suidadano kliente di TELBO tabatin diferente grabashon kaminda por a tuma nota ku e loke ta pasa na televishon ta pega konstantemente i zonido ta bai bin.


text:
Kralendijk – Gobièrnu di Boneiru ta sigurá ku Playa Fòrn’i Kalki ( Bachelor’s Beach) lo keda aksesibel ku entrada gratis pa tur bishitante. A skohe pa desaroyá e bich pa drecha e fasilidatnan pa famianan por gosa mas di e playa manteniendo e ambiente aktual.
Durante último lunanan gobièrnu a risibí diferente remarke i sugerensia riba diseño di e playa. A base di esakinan a revisá e diseño i añadí mas fasilidat pa tur ku ke bishitá e bich. A agregá mas lugá pa stashoná outo i lugá pa skuter i/òf baiskel.
Un parti importante tambe ta seguridat di tur bishitante i sobrá personanan den bisendario di e bich. Pa esaki lo bai sòru pa pone drèmpel riba E.E.G Boulevard pa asina outomobilistanan por tene kuenta ku velosidat.
Ta bai krea un terasa ku tur hende por hasi uzo di dje i tambe un zona kaminda personanan por bbq. Hendenan ku ta bishitá e bich por trese nan mes refresko i kos di kome. Pa nos muchanan lo bai tin un area di hunga. Lo tin fasilidat di baño pa un i tur ku ta bishitá e bich. E otro fasilidatnan ta kiosko kaminda empresarionan lokal por bende produkto i/òf hür ekipo. E posibilidat pa entregá petishon pa kiosko ta keda anunsiá pronto.
Gobièrnu di Boneiru ta desaroyá e proyekto akí huntu ku su partnernan. E partnernan envolví den desaroyo di Playa Fòrn’í Kalkita Tourism Corporation Bonaire (TCB) i TELBO. TCB ta responsabel pa maneho di e bichi TELBO lo sòru pa un konekshon di internèt gratis i rápido pa asina tur bishitante di e bich por keda konektá.
Gobièrnu di Boneiru a tuma konseho di diferente instansia ku ta atendé ku fasilidat pa personanan desabilitá, naturalesa i turtuga. Ta bai desaroyá e bich a base di uso aktual. Aktualmente ta hasi uzo di e bich den forma kaminda famianan ta bini huntu i forma nan propio ambiente. E estado aktual no ta agradabel ora awaseru kai i a skohe pa desaroye pa tur hende por hasi uso di e bich na un manera sano. Gobiernu di Boneiru su meta ta pa e bich keda ku su identidat aktual i no bira muchu drùk tampoko. Di e forma akí gobièrnu ta kumpli ku desaroyo manteniendo e kultura i naturalesa intakto.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
Specialistanan trahando duro pa mira tur pashent
8 juni 2020: Algun siman pasa a anuncia cu poco poco lo reanuda servicionan di Hospital. Bou di esaki tambe ta cay e consulta cu specialistanan cual no a stop di traha durante e pandemia di Covid-19, pero a sigui brinda servicio te unda tabata por via telefon of personal. Loke si e pandemia di Covid-19 a trece cune cu operacionnan cu tabata pendiente a keda posponi paso a tuma luga solamente operacionnan di emergencia. Awor poco poco lo purba di yuda tur pashent pero segun grado di urgencia.
Loke sigur a haci na tur policlinica ta zorg pa cada uno mantene na e normanan stipula pa DVG cu ta reduci riesgo di contaminacion den forma di minimalisa aglomeracion di hende den sala di espera den cuadro di social distancing y pone na cada entrada handsanitizer.
Tambe ta pidi cada pashent activamente pa atende nan consulta na ora y yega solamente 5 minuut prome pa evita aglomeracion den sala di espera. Tambe ta pidi cada pashent pa acudi nan cita nan so, y solamente ta permiti compañante si tin motibo valido. Si encaso e sala di espera ta mucho yen na momento di bo yegada lo pidi bo persona pa warda den auto te ora di bo cita.
Na ora di confirma e cita lo pidi bo persona si bo tin cualkier di e sintoma nan di Covid-19. Si esaki ta e caso lo consulta cu e specialista encarga y lo dicidi si bo persona por acudi e cita y si esaki ta e caso lo pidi bo persona pa bisti un mondkap.
Nos kier a pidi tur hende pa keda atento y alabes ta pidi cooperacion mirando cu e regla na e policlinica nan di speclialista por cambia si encaso Aruba haya su mes cu un di dos ola di Covid-19. Si tin cualkier pregunta por fabor tuma contacto cu e oficina di bo specialista.


text:
Cada dia cu. Ta mas uno y compania, cu ta centro di conflicto y Merca y Rusia. Manera DIARIO un anuncio durante el ultimo lunanan, Citgo ta una compania estrategico pa Merca y Rusia lo ha hecho en Aruba y se encuentra en un conflicto con Nicolas Maduro en el origen de Venezuela.
Kico ta sosode y siman aki riba tereno internacional, lo que se conoce como el futuro de Citgo. Aruba mester tabata preparación para la posibilidad de un acuerdo de riesgo.
Raad van Advies den su conseho, a mustra riba falta de información económico y financiero importante den te presentamos y nos hicimos resultados de acuerdo con este tema en Aruba.
Central ta preguntanan cu continuamente DIARIO a lansa riba e falta de información clave pero también a riesgo de Aruba.
Ava prueba de ser diun di e informacion de DIARIO riba loke mester a bira palanca economico di e pais, tabata a base di information and tur di rencia y estado de derecho di Aruba.
Na e momentonan aki e instabilidad en Venezuela ta crece. Hasta el momento, ya que Venezuela se encuentra en Corte na Merca a la base de Citgo como borg.
¿Qué es lo que se puede hacer? ¿Por qué? ¿Por qué? ¿Por qué? ¿Por qué? ¿Por qué?
Esaki a keda probablemente cu e hecho cu e tabata cambia y pone e dirigentenan cu e kier y ora e situacion di conflicto a rementa na Venezuela, y el actual Presidente Juan Guaidó, una bira e persona cu a dicidi riba Citgo.
En 2016, Mike Eman, contra reglanan di e pais, a Aruba na a acuerdo y a riesgo en Aruba de manera, a Maduro a entrega a Citgo na Rusia y a companianan internacional di investment as borg pa prestamonan.
Cual es el nombre de la persona que pertenece a la cadena de borg pa debe ser, consciente de lo que se ha hecho. Pues bien, no hay nada más que una cadena de borg pa paga debenan to Venezuela.
Manera DIARIO a trece dilanti, na e momentonan aki den Corte na Merca Guaidó mester defende su peticion pa er haya 120 dia pa solucionante y debe cu Venezuela Venezuela, Cristal y Personal de Canadá Cuotas E ta busca pago en un caso para el año 2011.
Si no hay duna Guaidó e tempo Cu el a pidi, Crystallex ta cla pa pa prepa benta di loke ta di Citgo te un balor igual na 50.1%.
Rusia ta prepare pa "swap" su parti den Citgo, loke ta nifica cu e hecho cu e made ta ricibi pago de su deberan, ta haci cu e exigi su parti den Citgo loke loke lo haci cu ta ta bira doño di casi mita di Citgo.
Pa Aruba porque es un momento importante en el caso de la lucha contra el fuego 2016 contra el futuro di oro cu ta dicidi con la placa del pueblo, gobierno Mike Eman a hinca Aruba en una aventura financiera y económica.
DIARIO lo sigui informa den momentonan decisivo pa aruba.


text:
MANEHO MIGRATORIO Y PRIORIDAD NA INTEGRACION TA KEDA CENTRAL PA CONSTRUI NOS SOCIEDAD
Nos pais ta pasando den retonan mas dificil cu tempo refineriaLAGO a cera su portanan na 1985 y caminda e tempo ey nostawatin alrededor di 34% di desempleo. Mester a tumadecisionnan contra boluntad di nos partido MovimientoElectoral di Pueblo (MEP) cu tin e Ideologia Social Democrata. Manera stop di presupuesta placa pa busnanpublico, casnan publico, construccion di scolnan publico den tur bario y hasta cuido medico pa menciona algun cos cu International Monetary Fund (IMF) a obliga nos LibertadorBetico Croes e.f.m atrabes di gobierno di Hulanda. No tawatafacil pa nos organisacion politico y asina mes MovimientoElectoral di Pueblo (MEP) cu tawata den gobierno caba - faltando dos aña ainda - Betico Croes a bay un eleccion nobopasobra nos tawata bay drenta un periodo transitorio y Aruba lo bira un pais Autonomo den Reino Hulandes. Despues cu Movimiento Electoral di Pueblo (MEP) desde eleccion di 1973 a gana 7 eleccion consecutivo den forma absoluto, den e eleccion di 22 di November 1985 nos organisacion politico pa prome biaha a bay atras den voto y asiento, pero a keda toch e partido mas grandi di Aruba cu 8 asiento. E motibo principal di e caida aki tabata cu e refineria LAGO a cera na Maart1985 y cu Gobierno Insular mester a tuma medidanan pa salbae situacion financiero y p'asina Aruba por drenta Status Aparte den forma responsabel. Despues cu e resultado di eleccion a bira conoci, Betico Croes a expresa e siguientefrase historico: 'Materialismo a vence Idealismo'.
Awe conciudadanonan nos a habri un aña 2021 cu mas di 40% desempleo y si no tawata pa ayudo financiero di gobierno di Hulanda nos desempleo lo ta hopi mas halto y concecuentemente nos economia lo a crash. Ta danki na e trabao di Gabinete Wever Croes cu aprobacion di Parlamentodi Aruba nos ta wantando cabes riba awa. Nos ta agradecidopa e ayudo di Hulanda pero esaki tambe ta bin cu responsabilidad di nos parti como pueblo y nosgobernantenan. Aruba, un pais cu a wordo forma atrabes di varios decada pa migrantenan cu a bin for di tur skina di mundo y hunto cu nos Arubianonan a construi nos pais. Integracion ta keda e yabi pa crea un comunidad harmoniosoy respetuoso. Movimiento Electoral di Pueblo (MEP) ta kereden un maneho migratorio mas controlabel y mas humano, den cual tin un distincion den tratamento di e prome permisoy e permisonan subsecuente. Desde Status Aparte nos a habrinos fronteranan pa trahado di exterior bin duna nos un man pa desaroya nos economia. Debi sinembargo, na e cifra halto di desempleo actual, e maneho pa ortorgamento di promepermiso te cu e di cinco lo ta mas estricto, pa proteha e mercado laboral pa esnan cu ya ta biba na Aruba.
Awo e pandemia di coronavirus a bin cu cambio di maneho di admision relaciona cu efectonan di crisis di Covid19. Esaki a trece hopi reto pa nos pais Aruba. Entre otro un crisis social economico y alabes di salubridad. Nos mester proteha nosmercado laboral local prome cu nos por brinda ayudo pa otro. Ken ta e personanan cu ta bay tin preferencia den mercadolaboral pa loke ta trata e cuponan di trabao disponibel?Esakinan lo ta tur persona cu por ser considera comoArubiano, tur cu ta considera como Arubiano nobo, puespersonanan cu a naturalisa y ricibi nacionalidad Hulandes, personanan cu tin admision segun ley; por ehempel door di e tipo di trabao cu ta eherce, e nacionalidad cu nan tin, of nan estado civil. Personanan cu tin un firma liber tambe, tur Hulandes den general y Arubiano cu kier regresa Aruba bekpa contribui na economia di e Isla. Ban sigui e protocol di nosdepartamento di Salud Publico (DVG) y ban proteha nos mesmas tanto posibel pa nos por draai nos economia y alabesmantene nos mes cu un bon salud.


text:
Durante un tempu kaba, Rijksrecherche, bou di guia di Ministerio Públiko BES, ta realisando un
investigashon penal tokante di froude na Saba. Ayera mainta, 25 di ougùstùs den kuadro di e
investigashon i bou di guia di wes-komisario den kolaborashon ku Kuerpo Polisial di Karibe
Hulandes i e Ekipo di Kolaborashon di Reshèrshi (RST) algun entrada hudisial a tuma lugá na Saba.
Ta trata di entradanan den dos edifisio. Un di nan na the Bottom i e otro na Zions Hill. Durante
di e entradanan, a konfiská dokumentunan i portadónan di informashon.
For di ougùstùs 2020, Rijskrecherche lo ta permanentemente presente den Karibe Hulandes
(Boneiru, Sint Eustatius i Saba) ku nan base na Boneiru. Riba e wèpsait: www.rijksrecherche.nl
por haña un splikashon di e método di trabou di Rijksrecherche.
ENTRADA HUDISIAL RELASHONÁ KU FROUDE.
Durante un tempu kaba, Rijksrecherche, bou di guia di Ministerio Públiko BES, ta realisando un


text:
THE BOTTOM – “Saba Comprehensive School mester bira esun di mihó den Hulanda Karibense”, e kabes nobo di e úniko skol di enseñansa sekundario na Saba, Anton Hermans, ta bisa. Aktualmente e skol básiko na Statia ku e nòmber The Golden Rock tin e título aki.
Hermans tin basta kos di hasi ainda. E skol ya pa añanan largu tin problema ku e kantidat abou di maestro i problema ku direktiva di skol. Na 2016 tur skol na islanan BES mester kumpli ku e kalidat básiko di Hulanda. Banda di esaki no ta tur hende na Saba ta sostené Hermans.
Retiro
Na aprel e skol a retirá kuater dosente i e direktor i a hañ’é pegá ora dos otro dosente solidariamente a tuma nan retiro. Ta te na yüni e skol a buska remplaso. Banda di esaki tres miembro di direktiva a laga kai. Hopi mayor i èks dosente ta solidario ku e kabes di skol bieu i a ekspresá esaki den social media.
“Mi ta siniti mi ataká”, Hermans ta bisa. “Mi ta respetá libertat di ekspreshon di opinion pero e manera di komuniká aki no ta bon pa e skol, e dosentenan i na final e studiantenan. Si e hendenan aki berdaderamente tin enseñansa na pechu, nan mester stòp di reklamá riba social media i bini ku idea pa mehora enseñansa.”
Dia dies di òktober e skol a haña bishita di Inspekshon di Enseñansa Hulandes. “Nan a bai mas positivo ku nan a bini”, Hermans ta bisa. “Esaki ta duna mi speransa ku nan ta aprobá nos enfoke. Inspekshon a puntra si nos ta kla ku e mehorashonnan pa 2016. Mi kontesta ta: pakiko nò? Sino 2016 di mes ta bira 2017 i kaba 2018.” Pa logra su meta e ta traha duru pa mehorá e kuríkulo pa kada materia. E dosentenan aktualmente ta traha na e programa di sondeo. Lo renobá e klasnan di e skol for di desèmber.
Kontinuidat
E skol tin añan ta lucha ku kontinuidat di e dosentenan. “Nos ta saka mas plaka pa eduká nos dosentenan mas mihó. Pero djei nan ta bandoná e skol, pasobra ku mas konosementu tin mas posibilidat otro kaminda. Di otro banda tin dosente ku sí ta keda riba e isla pero ku ta nenga di sigui studia. “OCW a pone seis mion dòler disponibel pa atraé i espesialmente mantené dosente na islanan BES. Sekretariodi estado Sander Dekker a menasá kaba di kòrta den fondonan si promé ku 2016 yega enseñansa no mehorá.
Hermans ke invertí den iPad pa e studiantenan. Ma e ora ei internet mester traha bon si. Na e departamento di IT di e skol hopi be computer ta kai afó i ta dura largu pa haña computer nobo. Segun e kabes di skol esaki ta un prekupashon den drechamentu di e enseñansa promé ku 2016.
Feria di karera
E kantidat di mucha ku a kita skol prome ku nan a kaba na Hulanda ta haltu pa motibu di e barera di idioma i falta di guia i informashon. For di e aña di skol aki e studiantenan ta haña mas maneho den skohementu di un edukasho adishonal den un otro pais. E siman aki e studiantenan ta partisipá na e promé feria di karera na e skol. E idea ta pa mustra e studiantenan ku Hulanda no ta e úniko opshon.
E aña di skol a kuminsá malu pasobra tur dosente no tabata presente na e isla pa motibu di prosedura di imigrashon. Aktualmente ta e dosente di ‘Business’so falta; e ta yega e isla e siman aki numa.
Outor: Hazel Durand


text:
Camara di Comercio y Industria Aruba (KvK) a reuni cu e compania di rating Fitch pa delibera riba desaroyo financiero, economico y e maneho cu ta wordo hiba pa combati Covid-19. E ultimo evaluacion di Fitch a tuma lugar na april 2020, un luna despues Aruba a sera su frontera debi na Covid-19.
E downgrading cu Fitch a impone aña pasa, tabata pa motibo cu Fitch a anticipa un caida economico fuerte pa Aruba debi n’e perdida di e entrada di turismo pa 2020/2021 y e deterioracion severo den e cuentanan fiscal y entrada internacional como consecuencia di e crisis di Covid-19.
Actualmente e compania Fitch ta evaluando – fuera di e situacion economico – con exitoso Aruba ta den su lucha contra e pandemia. Asuntonan relevante pa evalua esaki ta, por ehemplo, si e medidanan cu a wordo tuma tabata exitoso pa yuda e comunidad empresarial.
Otro puntonan t’e maneho hiba pa garantisa empleo, yudansa financiero p’esnan desemplea, e maneho monetario y fiansanan necesario, maneho pa atrae turismo y e implementacion di e plan pa vacuna mas tanto hende posibel.
Un di e puntonan cardinal t’e hecho cu Aruba a yega na un acuerdo cu Hulanda pa haya yudansa financiero den forma di fiansa cu ta condiciona na reformanan structural, incorpora den e Landspakket.
E yudansa cu Gobierno ta duna por medio di FASE, e sosten financiero na empresanan chikito y mediano cada kwartaal y e subisidio di salario cu ta continua p’e resto di aña 2021, ta wordo considera esencial pa por stabilisa e situacion financiero y economico.
E hecho cu Aruba ta vacunando ta esencial pa un recuperacion economico, cu Fitch tambe ta considera den su evaluacion.
KvK a combersa cu Fitch tambe tocante puntonan importante pa fortalece nos economia. Temanan cu a wordo discuti tabata entro otro e reformanan fiscal, e necesidad pa hisa e nivel di cumplimento di impuesto, introduci maneho pa yega na un “level playing field”, diversificacion di nos economia, mehora condicionnan empresarial y e necesidad di baha e payroll di Gobierno. KvK a enfatisa cu ta hopi urgente pa Gobierno tuma pasonan necesario pa haci nos economia mas competitivo y resiliente.
KvK ta agradecido p’e oportunidad cu Fitch a duna pa por dialoga, y KvK ta confia cu e dialogo ta contribui na un evaluacion balansa y honesto.


text:
E competencia di Atletismo Escolar organisa pa IBiSA a tuma lugar den Compleho Deportivo Guillermo Prospero Trinidad na Dakota diabierna atardi, unda cu un cantidad grandi di muchanan a participa pa representa nan school. E competencia tabata pa muchanan cu ta miembro di un club di atletismo y tambe pa esnan cu no ta miembro di un club den e disciplina di ‘verspringen’, ‘balwerpen/kogelwerpen’ y coremento. E resultado final pa loke ta atletanan miembro di un club a keda duna e mes atardi na Stadion y e ganadornan den nan respectivo categoria ta como lo siguiente: Categoria A Mucha Homber: School: 1er Lugar Isaac Compaore – Mon Plaisir Basis School 2do Lugar Christiaan Jansen – Colegio Conrado Coronel 3er Lugar Derbyson Maduro – Cacique Macuarima School Categoria A Mucha Muher: School: 1er Lugar Monserrat Willems – Prinses Amalia Basis School 2do Lugar Izaline Erasmus – Scol Basico Washington 3er Lugar Dayna Nedd – Mon Plaisir Basis School Categoria B Mucha Homber: School: 1er Lugar Lyon Harms – St. Dominicus College 2do Lugar Kyle Nedd – Mon Plaisir Basis School 3er Lugar Samuel Vrolijk – Prinses Amalia Basis School Categoria B Mucha Muher: School: 1er Lugar Eljoenai Wehl – Prinses Amalia Basis School 2do Lugar Zuleyma Hermanus – Scol Basico Washington 3er Lugar Genevedra Marchena – Prinses Amalia Basis School Categoria C Mucha Homber: School: 1er Lugar Beau Broekaert – Mon Plaisir Basis School 2do Lugar Cesar Varela – Colegio Felipe B. Tromp 3er Lugar Xander Wouters – Colegio Felipe B. Tromp Tur ganador miembro di un club di atletismo cu a representa nan school e atardi aki y cu a gana den nan categoria a ricibi nan medaya for di directora di IBiSA sra. Monique van Embden. E resultado pa loke ta trata e competencia di atletismo escolar pa e muchanan cu no ta miembro di un club, ta keda duna via di school y ta aparece riba Facebook, website di IBiSA y tambe den prensa. Den transcurso di siman e datonan lo keda oficialmente entrega. E muchanan cu wordo notifica via di nan school, tin cu participa den e ronda final di competencia di atletismo escolar cu ta bay tuma lugar dia 6 di februari 2015. Ganadornan di e competencia final, ta esnan cu ta bay representa nan school y Aruba na e competencia di ‘Atletismo di Weganan Interinsular 2015’ cu ta bay tuma lugar na Boneiro dianan 27, 28 y 29 di maart 2015. IBiSA ta gradici tur mucha cu a participa y representa nan school, specialmente esnan cu a gana den nan categoria miembronan di club. Pero tambe esnan no miembro, cu a participa y haci e competencia un exito completo, y ta spera pa conclui nan participacion otro aña den luna di februari. IBiSA ta invita un y tur pa admira e reportahe di potret riba nos Facebook y tambe riba website: www.ibisaruba.org .
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0
Tur aña mundo ta conmemora Dia Internacional di Derecho di Mucha
November 20, 2017 0


text:
Servisio di Atmishon ta partisipá ku entrante 1 di yanüari 2019 tur estranhero ku ke hasi petishon pa pèrmit di estadia ku...
Den kuadro di revishon di e maneho pa ku atmishon di estranhero, Servisio di Atmishon ta informá ku entrante 1 di yanüari 2...
Komo muestra di apresio i konsiente di su responsabilidat pa ku komunidat, den forma di obra di karidat, Kuerpo Polisial e a...
Willemstad – Ministerio di Salú, Medio Ambiente i Naturalesa ta partisipá ku proseso di kùr pa 2019 ...
Ministerio di ESKD su empeño ta pa informá e.o e studiantenan di antemano tokante indikashon di salarionan ora ke skohe....
Den kuadro di e di 4 ronda di evaluashon di Caribbean Financial Action Task Force (CFATF), CFATF a organisá un serié di tre...


text: Diadomingo anochi net algun seconde despues di cu e toque de queda a inicia a drenta informe di bochincha cu musica duro na un cas dilanti Santana Catolico, mesora a dirigi un patruya na e sitio. Na yegada di e patruya a bin nota cu e cas aki tin muraya halto pero tabata tende musica duro y papiamento na un volumen bastante halto polis a zona su alarma y mesora e musica a paga pero e papiamento y gritamento a continua polis a bolbe dal e alarma e ora ey numa nan a keda keto. Pero polis tin e adres ey na bista e proximo anochinan.